Paġna F'konformità mad-dispożizzjonijiet tal-Artikolu 287(1) u (4) tat-TFUE u l-Artikoli 148(1) u 162(1) tar-Regolament (UE, Euratom) Nru 966/2012 tal-Parlament Ewropew u tal-Kunsill tal-25 ta' Ottubru 2012 dwar ir-regoli finanzjarji applikabbli għall-baġit ġenerali tal-Unjoni u li jħassar ir-Regolament tal-Kunsill (KE, Euratom) Nru 1605/2002 u l-Artikoli 43, 48 u 60 tar-Regolament tal-Kunsill (KE) Nru 215/2008 tat-18 ta' Frar 2008 dwar ir-Regolament Finanzjarju applikabbli għall-10 Fond Ewropew għall-Iżvilupp, kif emendat bir-Regolament (UE) Nru 567/2014 Ir-rapporti, flimkien mar-risposti tal-istituzzjonijiet għall-osservazzjonijiet tal-Qorti, intbagħtu lill-awtoritajiet responsabbli mill-għoti tal-kwittanza u lill-istituzzjonijiet l-oħra. Il-Membri tal-Qorti tal-Awdituri huma: Dan ir-rapport annwali, l-40 wieħed dwar l-implimentazzjoni tal-baġit tal-UE, ikopri s-sena finanzjarja 2016. Rapport annwali separat ikopri l-Fondi Ewropej għall-Iżvilupp. Il-baġit ġenerali tal-UE jiġi approvat kull sena mill-Kunsill u mill-Parlament Ewropew. Ir-rapport annwali tagħna, flimkien mar-rapporti speċjali tagħna, jipprovdi bażi għall-proċedura ta' kwittanza li fiha l-Parlament, li jaġixxi fuq rakkomandazzjoni mill-Kunsill, jiddeċiedi jekk il-Kummissjoni tkunx issodisfat ir-responsabbiltajiet baġitarji tagħha b'mod sodisfaċenti. Ladarba jiġi ppubblikat, aħna ngħadduh lill-parlamenti nazzjonali, lill-Parlament Ewropew u lill-Kunsill. Din is-sena, ir-rapport tagħna huwa strutturat kif ġej: il-Kapitolu 2 jippreżenta l-analiżi tagħna tal-ġestjoni baġitarja u finanzjarja; il-Kapitolu 3, din is-sena, jifforka fuq il-qafas stabbilit mill-Kummissjoni għar-rappurtar dwar il-prestazzjoni, jippreżenta riżultati sinifikanti mir-rapporti speċjali tagħna tal-2016 dwar il-prestazzjoni, u janalizza l-implimentazzjoni mill-Kummissjoni tar-rakkomandazzjonijiet li għamilna f'selezzjoni ta' rapporti speċjali minn snin preċedenti; il-Kapitolu 4 jippreżenta s-sejbiet tagħna dwar id-dħul tal-UE; Billi ma hemmx rapporti finanzjarji separati għall-intestaturi individwali tal-QFP, il-konklużjonijiet għal kull kapitolu ma jikkostitwux opinjoni tal-awditjar. Minflok, il-kapitoli jiddeskrivu kwistjonijiet sinifikanti li huma speċifiċi għal kull intestatura tal-QFP. Ir-risposti tal-Kummissjoni għall-osservazzjonijiet tagħna (jew, fejn xieraq, ir-risposti ta' istituzzjonijiet u korpi oħra tal-UE) huma ppreżentati ma' dan ir-rapport u għandhom jittieħdu inkunsiderazzjoni miegħu. Madankollu, hija r-responsabbiltà tagħna, bħala awditur estern, li nirrappurtaw is-sejbiet tal-awditjar tagħna u li naslu għall-konklużjonijiet neċessarji sabiex nipprovdu valutazzjoni indipendenti u imparzjali tal-affidabbiltà tal-kontijiet u r-regolarità tat-tranżazzjonijiet. Aħna awditjajna: Fl-opinjoni tagħna, id-dħul li fuqu huma bbażati l-kontijiet għas-sena li ntemmet fil-31 ta' Diċembru 2016 huwa legali u regolari fl-aspetti materjali kollha Fl-opinjoni tagħna, bl-eċċezzjoni tal-effetti tal-kwistjoni deskritta fil-paragrafu li jirrigwarda l-bażi għal opinjoni kwalifikata dwar il-legalità u r-regolarità tal-pagamenti li fuqhom huma bbażati l-kontijiet, il-pagamenti li fuqhom huma bbażati l-kontijiet għas-sena li ntemmet fil-31 ta' Diċembru 2016 huma legali u regolari fl-aspetti materjali kollha. Aħna wettaqna l-awditu tagħna skont l-Istandards Internazzjonali tal-Awditjar (ISAs) u l-Kodiċijiet tal-Etika tal-IFAC u l-Istandards Internazzjonali tal-Istituzzjonijiet Supremi tal-Awditjar tal-INTOSAI (ISSAIs). Ir-responsabbiltajiet tagħna skont dawk l-istandards huma deskritti f'aktar dettall fit-taqsima tar-rapport tagħna intitolata Responsabbiltajiet tal-awditur. Aħna awdituri indipendenti f'konformità mal-Kodiċi ta' Etika għall-Kontabilisti Professjonali tal-Bord tal-Istandards Internazzjonal tal-Etika għall-Kontabilisti (Kodiċi tal-IESBA) kif ukoll mar-rekwiżiti tal-etika li huma rilevanti għall-awditu tagħna, u wettaqna r-responsabbiltajiet etiċi l-oħra tagħna skont dawn ir-rekwiżiti u skont il-Kodiċi tal-IESBA. Aħna nemmnu li l-evidenza għall-awditjar li ksibna hija suffiċjenti u xierqa biex tipprovdi bażi għall-opinjoni tagħna. Kwistjonijiet ewlenin tal-awditjar huma dawk il-kwistjonijiet li, fil-ġudizzju professjonali tagħna, kellhom l-akbar sinifikat fl-awditu li wettaqna tal-kontijiet konsolidati tal-perjodu attwali. Dawn il-kwistjonijiet ġew indirizzati fil-kuntest tal-awditu li wettaqna tal-kontijiet konsolidati fl-intier tagħhom, kif ukoll aħna u nifformulaw l-opinjoni tagħna dwarhom, u ma nipprovdux opinjoni separata dwar dawn il-kwistjonijiet. Il-karta tal-bilanċ tal-UE tinkludi pensjonijiet u benefiċċji oħra tal-impjegati, li ammontaw għal EUR 67,2 biljun fi tmiem l-2016. Din hija waħda mill-obbligazzjonijiet l-aktar sinifikanti fil-karta tal-bilanċ, u tirrappreżenta kważi terz mill-obbligazzjonijiet totali ta' EUR 234,8 biljun għall-2016. Il-PSEO hija skema tal-pensjonijiet okkupazzjonali obbligatorja għall-impjegati taċ-ċivil tal-UE, li skontha l-kontribuzzjonijiet mill-persunal u mill-istituzzjonijiet u l-korpi li jimpjegawhom jintużaw għall-finanzjament ta' pensjonijiet futuri. Hija maħsuba biex, permezz ta' aġġustamenti għar-rata ta' kontribuzzjoni għall-iskema u għall-età ta' pensjoni, tkun awtomatikament f'bilanċ attwarju. L-għadd u l-varjetà ta' parametri li jintużaw għall-kalkolu ta' projezzjoni fit-tul tal-ispejjeż għall-pensjonijiet jenfasizzaw in-natura attwarja ta' dan il-kalkolu, li itwettaq fl-aħħar nett mill-Eurostat fuq bażi annwali. Ix-xogħol li wettaqna jippermettilna nikkonkludu li l-istima tal-ammont kumplessiv ta' imposti dovuti ddikjarati fil-karta tal-bilanċ konsolidata hija ġusta għad-direttorati ġenerali prinċipali. Madankollu, f'xi direttorati ġenerali iżgħar, aħna sibna dgħufijiet fis-sistemi fir-rigward tal-entrati ta' tmiem is-sena. Il-Kummissjoni żviluppat pjan ta' azzjoni f'dan ir-rigward. Għall-QFP tal-2014-2020, f'kull klejm għall-ispejjeż, l-awtoritajiet huma meħtieġa jipprovdu informazzjoni dwar pagamenti bil-quddiem li jitħallsu lill-istrumenti finanzjarji u dwar żborżamenti li huma jagħmlu lil benefiċjarji finali. Fuq il-bażi ta' din l-informazzjoni, ammont stmat jiġi kkalkulat u rrikonoxxut fil-kontijiet għall-perjodu bejn id-data tal-aħħar klejm għall-ispejjeż li jkun ġie riċevut, u tmiem is-sena. Aħna eżaminajna l-proċedura stabbilita għar-rikonoxximent tal-prefinanzjament relatat, u nqisu li l-ammont iddikjarat fil-karta tal-bilanċ huwa ġust. Fit-tħejjija tal-kontijiet konsolidati, il-maniġment huwa responsabbli milli jivvaluta l-kapaċità tal-UE li tkompli bħala negozju avvjat, filwaqt li jiddivulga, kif applikabbli, kwistjonijiet relatati ma' negozju avvjat u juża l-bażi kontabilistika ta' negozju avvjat dment li l-maniġment ma jkollux l-intenzjoni li jillikwida l-entità jew li jwaqqaf l-operazzjonijiet, jew ma jkollu l-ebda alternattiva realistika ħlief li jagħmel dan. Il-Kummissjoni hija responsabbli mis-sorveljanza tal-proċess ta' rappurtar finanzjarju tal-UE. Bħala parti minn awditu skont l-ISAs u l-ISSAIs, aħna neżerċitaw ġudizzju professjonali u nmantnu x-xettiċiżmu professjonali tul l-awditu. Minbarra dan, aħna: Nidentifikaw u nivvalutaw ir-riskji ta' dikjarazzjoni skorretta materjali tal-kontijiet konsolidati u ta' nuqqas ta' konformità materjali mit-tranżazzjonijiet ta' bażi mar-rekwiżiti tal-qafas legali tal-Unjoni Ewropea, sew jekk minħabba frodi u sew jekk minħabba xi żball, infasslu u nwettqu proċeduri tal-awditjar li jkunu jirrispondu għal dawk ir-riskji, u niksbu evidenza għall-awditjar li tkun suffiċjenti u xierqa biex tipprovdi bażi għall-opinjoni tagħna. Ir-riskju li dikjarazzjoni skorretta materjali jew nuqqas ta' konformità riżultat ta' frodi ma jinqabdux huwa ogħla milli jekk ikunu b'riżultat ta' xi żball, billi l-frodi tista' tinvolvi kollużjoni, falsifikazzjoni, ommissjonijiet intenzjonali, rappreżentazzjonijiet skorretti, jew ordnijiet superjuri fuq kontrolli interni. Niksbu fehim tal-kontroll intern rilevanti għall-awditu sabiex infasslu proċeduri tal-awditjar li jkunu xierqa fiċ-ċirkustanzi, iżda mhux bl-iskop li nagħtu opinjoni dwar l-effettività tal-kontroll intern. Nevalwaw l-adegwatezza tal-politiki kontabilistiċi użati u r-raġonevolezza tal-istimi kontabilistiċi u d-divulgazzjonijiet relatati li jsiru mill-maniġment. Naslu għal konklużjonijiet dwar l-adegwatezza tal-użu li l-maniġment jagħmel mill-bażi kontabilistika ta' negozju avvjat u, abbażi tal-evidenza għall-awditjar miksuba, nikkonkludu jekk tkunx teżisti inċertezza materjali relatata ma' avvenimenti jew kundizzjonijiet li jistgħu jitfgħu dubju sinifikanti fuq il-kapaċità tal-entità biex tkompli bħala negozju avvjat. Jekk nikkonkludu li tkun teżisti inċertezza materjali, aħna meħtieġa li, fir-rapport tal-awditur tagħna, niġbdu l-attenzjoni għad-divulgazzjonijiet relatati fil-kontijiet konsolidati jew, jekk dawn id-divulgazzjonijiet ma jkunux adegwati, li nimmodifikaw l-opinjoni tagħna. Il-konklużjonijiet tagħna huma bbażati fuq l-evidenza għall-awditjar li tkun inkisbet sad-data tar-rapport tal-awditur tagħna. Madankollu, minħabba avvenimenti jew kundizzjonijiet fil-ġejjieni, entità tista' ma tibqax tkompli għaddejja bħala negozju avvjat. Nevalwaw il-preżentazzjoni, l-istruttura u l-kontenut ġenerali tal-kontijiet konsolidati, inklużi d-divulgazzjonijiet, u jekk il-kontijiet konsolidati ikunux jirrappreżentaw it-tranżazzjonijiet u l-avvenimenti ta' bażi b'mod li tinkiseb preżentazzjoni ġusta. Niksbu evidenza għall-awditjar li tkun suffiċjenti u xierqa fir-rigward tal-informazzjoni finanzjarja tal-entitajiet fi ħdan l-ambitu tal-konsolidazzjoni tal-Unjoni Ewropea, biex nagħtu opinjoni dwar il-kontijiet konsolidati u t-tranżazzjonijiet li fuqhom huma bbażati. Aħna responsabbli mid-direzzjoni, is-superviżjoni u t-twettiq tal-awditu. Aħna nibqgħu l-uniċi responsabbli għall-opinjoni tal-awditjar tagħna. Aħna nikkomunikaw mal-maniġment dwar, fost affarijiet oħra, l-ambitu u l-għażla taż-żmien ippjanati tal-awditu u dwar sejbiet tal-awditjar li jkunu sinifikanti, inkluża kull defiċjenza sinifikanti li nidentifikaw fil-kontroll intern matul l-awditu tagħna. Mill-kwistjonijiet li jkunu ġew ikkomunikati mal-Kummissjoni u ma' entitajiet awditjati oħra, aħna niddeterminaw dawk il-kwistjonijiet li kellhom l-akbar sinifikat fl-awditu tal-kontijiet konsolidati tal-perjodu attwali u li għalhekk huma l-kwistjonjiet ewlenin tal-awditjar. Aħna niddeskrivu dawn il-kwistjonijiet fir-rapport tal-awditur tagħna, dment li l-ebda liġi jew regolament ma jkun jipprekludi d-divulgazzjoni pubblika dwar il-kwistjoni jew meta, f'ċirkustanzi estremament rari, aħna niddeterminaw li kwistjoni ma għandhiex tiġi kkomunikata fir-rapport tagħna minħabba li l-konsegwenzi avversi ta' dan jistgħu jkunu mistennija, b'mod raġonevoli, li jkunu akbar mill-benefiċċji ta' din il-komunikazzjoni għall-interess pubbliku. Il-Qorti Ewropea tal-Awdituri hija l-awditur indipendenti tal-UE. Skont it-Trattat dwar il-Funzjonament tal-Unjoni Ewropea (TFUE), aħna: nagħtu l-opinjoni tagħna dwar il-kontijiet tal-UE; niċċekkjaw jekk il-baġit tal-UE jintużax skont il-liġijiet u r-regolamenti applikabbli; nagħtu parir dwar proposti għal leġiżlazzjoni b'impatt finanzjarju. Ikkompilata mill-QEA. L-awditu tagħna sab li l-kontijiet kienu ħielsa minn dikjarazzjonijiet skorretti materjali. L-osservazzjonijiet tagħna dwar il-ġestjoni finanzjarja u baġitarja tal-fondi tal-UE huma ppreżentati fil-Kapitolu 2. Id-dħul kien ħieles minn żball materjali (il-paragrafu 4.21). Kompetittività Koeżjoni Riżorsi naturali Sigurtà u ċittadinanza Ewropa Globali Amministrazzjoni Koeżjoni (il-Kapitolu 6): il-livell ta' żball stmat huwa ta' 4,8 %, li huwa aktar baxx mir-riżultat tal-2015 (5,2 %). L-infiq f'dan il-qasam huwa ddominat minn rimborżi tal-ispejjeż. Spejjeż ineliġibbli fid-dikjarazzjonijiet tal-infiq u proġetti ineliġibbli jirrappreżentaw 70 % tal-iżball. "Amministrazzjoni" (il-Kapitolu 10): dan il-qasam mhuwiex milqut minn livell materjali ta' żball. Il-livell ta' żball stmat huwa ta' 0,2 %, li jirrappreżenta tnaqqis meta mqabbel mar-riżultati tal-2015 (0,6 %). Il-biċċa l-kbira mill-infiq f'dan il-qasam huwa fuq is-salarji, il-pensjonijiet u l-allowances imħallsa mill-istituzzjonijiet u l-korpi tal-UE. Aħna ma nistmawx il-livelli ta' żball għal oqsma oħra ta' nfiq, inkluża l-Intestatura 3 tal-QFP (il-Kapitolu 8). B'kollox, l-infiq kopert mid-dikjarazzjoni ta' assigurazzjoni tagħna f'dawn l-oqsma ammonta għal EUR 2,8 biljun (2,2 % tal-infiq kopert mill-awditu tagħna). Ix-xogħol li twettaq f'dawn l-oqsma jkompli jikkontribwixxi għall-konklużjonijiet kumplessivi tagħna dwar l-2016. L-iżbalji ta' eliġibbiltà fl-iskemi ta' rimborż tal-ispejjeż għadhom dawk li jikkontribwixxu l-aktar għal-livell ta' żball stmat: spejjeż ineliġibbli li kienu inklużi fil-klejms għall-ispejjeż; u Wara l-introduzzjoni tal-kunċett "ammont f'riskju fl-għeluq" fir-Rapport Annwali 2015 dwar il-ġestjoni u l-prestazzjoni (AMPR), id-DĠ inkludew din l-informazzjoni fir-rapporti annwali tal-attività tagħhom. Il-Kummissjoni ffukat fuq l-impatt ta' mekkaniżmi korrettivi pluriennali, li se jirriżulta fi tnaqqis tal-livell ta' żball stmat minnha. Ir-rata kumplessiva ta' żball fil-pagament li ġiet ikkalkulata mill-Kummissjoni għall-2016 fl-AMPR kienet materjali, billi kienet bejn 2,1 % u 2,6 % (meta mqabbel ma' 2,3 % u 3,1 % għall-2015). Il-livell ta' żball stmat minna huwa ta' 3,1 % (2015: 3,8 %). Fl-2016, il-Kummissjoni rreġistrat EUR 0,6 biljun ta' korrezzjonijiet u rkupri f'ras il-għajn qabel ma aċċettat l-infiq. Dawn jieħdu l-forma ta' tnaqqis ta' ammonti ineliġibbli mill-klejms qabel ma jsiru l-pagamenti korrispondenti mill-baġit tal-UE (jiġifieri l-ammonti li jitnaqqsu ma jiġux inklużi sussegwentement fil-popolazzjoni awditjata minna, peress li t-tranżazzjonijiet li nagħżlu għall-ittestjar jittieħdu mill-pagamenti li l-Kummissjoni tkun aċċettat). Irkupri bħal dawn (EUR 0,4 biljun) kienu jirrappreżentaw aktar minn erba' partijiet minn kull ħamsa tal-attività korrettiva kollha fl-oqsma ta' ġestjoni diretta u indiretta fl-2016. L-ammont ta' EUR 2,8 biljun li kien jifdal kien relatat ma' klejms li l-Kummissjoni kienet diġà aċċettat (u b'hekk ġew inklużi fil-popolazzjoni ta' pagamenti li awditjajna). Għall-oqsma ta' ġestjoni diretta u indiretta (prinċipalment "Kompetittività" u "Ewropa Globali"), madwar EUR 0,1 biljun kienu relatati ma' ammonti rkuprati wara l-pagament. Flus minfuqa indebitament: il-korrezzjonijiet jiġu bbażati fuq il-valur tat-tranżazzjonijiet żbaljati (korrezzjonijiet individwali). Żbalji sistematiċi f'kampjun rappreżentattiv ta' tranżazzjonijiet: bl-estrapolazzjoni tar-riżultati fuq għall-popolazzjoni kollha (korrezzjonijiet estrapolati). Dgħufijiet fis-sistemi fejn ma jkunx possibbli li jsir kalkolu preċiż tal-implikazzjonijiet finanzjarji għall-baġit: bl-applikazzjoni tar-rati ddefiniti fil-linji gwida settorjali għal kull sitwazzjoni ("korrezzjonijiet b'rata fissa"). Fl-istima tagħna tal-livell ta' żball, aħna ma nikkwantifikawx ħafna sitwazzjonijiet fejn il-Kummissjoni u l-Istati Membri japplikaw u jirrappurtaw korrezzjonijiet u rkupri: Aħna nfittxu li nieħdu kont ta' miżuri korrettivi li jkunu ttieħdu mill-Istati Membri u mill-Kummissjoni fejn dawn isiru qabel l-eżaminar li nwettqu. Aħna niċċekkjaw jekk dawn il-korrezzjonijiet (li jinkludu rkupri ta' flus imħallsa indebitament lill-benefiċjarji, u korrezzjonijiet fil-livell tal-proġetti) jkunux ġewx applikati u naġġustaw l-istima tal-livell ta' żball kull meta dan ikun xieraq. Madankollu, l-impatt tal-miżuri korrettivi jvarja b'mod sinifikanti bejn l-oqsma differenti ta' nfiq u l-miżuri korrettivi differenti. Għal 41 tranżazzjoni kkampjunati fl-2016, il-Kummissjoni u l-awtoritajiet tal-Istati Membri kienu applikaw miżuri korrettivi li affettwaw direttament it-tranżazzjoni u li kienu rilevanti għall-kalkoli tagħna. Dawn il-miżuri naqqsu l-livell ta' żball stmat minna b'1,2 punti perċentwali (2015: 0,5 punti perċentwali). Bidliet fl-għadd ta' tranżazzjonijiet affettwati u fl-impatt tal-miżuri fuq il-livell ta' żball stmat minna ma jindikawx li l-azzjoni korrettiva saret aktar jew inqas effettiva billi dawn il-miżuri jikkonċernaw parti relattivament żgħira mill-kampjun tagħna u huwa normali li jkun hemm xi ftit ta' fluttwazzjoni minn sena għal oħra. Meta niskopru każijiet ta' frodi suspettata, sew jekk jiġu identifikati matul l-awditu tagħna (inkluż ix-xogħol li nwettqu fir-rigward tal-prestazzjoni) jew fuq il-bażi ta' informazzjoni li tkun ġiet ipprovduta lilna direttament, aħna ngħadduhom lill-Uffiċċju Ewropew Kontra l-Frodi (OLAF) għal analiżi preliminarja, u possibbilment, investigazzjoni. Ma nistgħux nikkummentaw fuq każijiet individwali jew fuq ir-rispons tal-OLAF dwarhom. aħna vvalutajna l-legalità u r-regolarità ta' madwar 1 000 tranżazzjoni għax-xogħol tal-awditjar li wettaqna fir-rigward tar-rapport annwali u, minbarra dan, ħriġna 36 rapport speċjali; aħna rappurtajna lill-OLAF 11-il każ ta' frodi suspettata li nstabu matul l-awditi tagħna (2015: 27), kif ukoll 5 każijiet ibbażati fuq informazzjoni li kienet ġiet ipprovduta mill-pubbliku (2015:15); il-każijiet ta' frodi suspettata li kienu l-aktar frekwenti kienu jikkonċernaw il-ħolqien artifiċjali ta' kundizzjonijiet biex il-kriterji ta' eliġibbiltà jiġu ssodisfati, in-nuqqas ta' twassil ta' beni/servizzi, u każijiet fejn id-dikjarazzjonijiet tal-ispejjeż ma ssodisfawx il-kriterji ta' eliġibbiltà, segwiti minn kunflitti ta' interess u irregolaritajiet oħra fl-akkwist. Fil-31 ta' Diċembru 2016, il-każijiet ta' frodi suspettata li konna rrappurtajna lill-OLAF bejn l-2010 u l-2016 kienu rriżultaw f'67 investigazzjoni, li minnhom 16 kienu għadhom għaddejjin. Mill-51 investigazzjoni li kien temm u għalaq, l-OLAF infurmana li 28 jew kienu ġew konklużi b'rakkomandazzjonijiet li l-flus jiġu rkuprati u li titqies il-possibbiltà ta' proċedimenti ġudizzjarji, jew inkella ngħalqu minħabba li diġà kienet ittieħdet azzjoni mill-Kummissjoni u mill-awtoritajiet nazzjonali. L-OLAF irrapporta li, fil-31 ta' Diċembru 2016, dawn il-każijiet kienu wasslu għal rakkomandazzjonijiet għal irkupri li ammontaw għal total ta' EUR 247 miljun. Fejn l-OLAF għalaq każ mingħajr ma għamel rakkomandazzjonijiet għal azzjoni ulterjuri, il-konklużjoni l-aktar komuni tiegħu kienet li ma kienx hemm evidenza ta' frodi li taffettwa l-interessi finanzjarji, jew interessi oħra, tal-UE. Il-funzjoni ewlenija ta' dan il-kapitolu hija li jsostni l-opinjoni tal-awditjar ippreżentata fid-dikjarazzjoni ta' assigurazzjoni. Ir-riżultati tal-awditjar tagħna juru li sar titjib matul dawn l-aħħar ftit snin. Aħna nikkonkludu li l-infiq ibbażat fuq drittijiet huwa ħieles minn żball materjali u l-infiq ibbażat fuq rimborżi huwa milqut minn żball materjali. Fuq dan il-bażi, aħna nikkonkludu li l-livell ta' żball mhuwiex pervażiv. ir-rapporti finanzjarji konsolidati li jikkonsistu fil-karta tal-bilanċ (li tippreżenta l-assi u l-obbligazzjonijiet fi tmiem is-sena), ir-rapport tal-prestazzjoni finanzjarja (li jirrikonoxxi l-introjtu u l-ispejjeż tas-sena), ir-rapport tal-flussi tal-flus (li juri kif il-bidliet fil-kontijiet jaffettwaw il-flus kontanti u l-ekwivalenti ta' flus kontanti) u r-rapport tal-bidliet fl-assi netti kif ukoll in-noti relatati; ir-rapporti dwar l-implimentazzjoni tal-baġit f'dak li jirrigwarda d-dħul u l-infiq għas-sena kif ukoll in-noti relatati. L-approċċ tal-awditjar tagħna huwa deskritt fil-Manwal għall-Awditu Finanzjarju u tal-Konformità li huwa disponibbli fuq is-sit web tagħna. Aħna nużaw mudell ta' aċċertament biex nippjanaw ix-xogħol tagħna. Fl-ippjanar, aħna nqisu r-riskju li jseħħu l-iżbalji (riskju inerenti) u r-riskju li l-iżbalji ma jiġux ipprevenuti jew maqbuda u kkoreġuti (riskju tal-kontroll). Aħna neżaminaw il-kontijiet konsolidati tal-UE biex niddeterminaw l-affidabbiltà tagħhom. Dawn jikkonsistu: fir-rapporti finanzjarji konsolidati; u ir-rapporti dwar l-implimentazzjoni tal-baġit. Il-kontijiet konsolidati jridu jippreżentaw b'mod xieraq, fl-aspetti materjali kollha: il-pożizzjoni finanzjarja tal-Unjoni Ewropea fi tmiem is-sena; ir-riżultati tal-operazzjonijiet tagħha u l-flussi tal-flus tagħha; u il-bidliet fl-assi netti għas-sena li tkun intemmet. Fl-awditu tagħna, aħna: nevalwaw l-ambjent tal-kontroll kontabilistiku; niċċekkjaw il-funzjonament ta' proċeduri kontabilistiċi ewlenin u l-proċess ta' għeluq fi tmiem is-sena; nanalizzaw u nirrikonċiljaw kontijiet u/jew bilanċi; nagħmlu użu minn xogħol awdituri oħra fejn possibbli, skont l-istandards internazzjonali tal-awditjar, partikolarment waqt l-awditjar ta' attivitajiet mutwatarji u mutwanti mmaniġġjati mill-Kummissjoni, u li għalihom ikun hemm disponibbli ċertifikati tal-awditjar estern. Fix-xogħol tal-awditjar li nwettqu, aħna nqisu jekk inkunux nistgħu nagħmlu użu effiċjenti mill-kontrolli fuq ir-regolarità li jkunu diġà twettqu minn ħaddieħor. Jekk inkunu nixtiequ nużaw ir-riżultati ta' dawn il-kontrolli, f'konformità mal-istandards tal-awditjar, aħna nivvalutaw l-indipendenza u l-kompetenza tal-parti l-oħra kif ukoll l-ambitu l-adegwatezza ta' xogħolha. Taħt kull intestatura tal-QFP (il-Kapitoli 5 sa 10), aħna nittestjaw kampjun rappreżentattiv ta' tranżazzjonijiet sabiex nistmaw is-sehem ta' tranżazzjonijiet irregolari fil-popolazzjoni kumplessiva. Għal kull tranżazzjoni magħżula, aħna niddeterminaw jekk il-klejm jew jekk il-pagament ikunx sar għall-iskop approvat fil-baġit u speċifikat fil-leġiżlazzjoni jew le. Aħna neżaminaw kif l-ammont tal-klejm jew tal-pagament ikun ġie kkalkulat (għal klejms li jkunu akbar: nibbażaw fuq għażla li tkun rappreżentattiva tal-elementi kollha fit-tranżazzjoni). Dan jinvolvi l-ittraċċar tat-tranżazzjoni mill-kontijiet baġitarji sar-riċevitur finali (eż. bidwi, jew l-organizzatur ta' kors ta' taħriġ jew proġett tal-għajnuna għall-iżvilupp), filwaqt li nwettqu testijiet tal-konformità f'kull livell. Waqt l-ittestjar tat-tranżazzjonijiet għad-dħul, l-eżaminar li nwettqu tar-riżorsi proprji bbażati fuq it-taxxa fuq il-valur miżjud u fuq l-ING jieħu bħala punt tat-tluq l-aggregati makroekonomiċi li fuq il-bażi tagħhom dawn jiġu kkalkulati. Aħna neżaminaw il-kontrolli tal-Kummissjoni fuq dawn il-kontribuzzjonijiet mill-Istati Membri sal-punt meta l-kontribuzzjonijiet ikunu ġew riċevuti u rreġistrati fil-kontijiet konsolidati. Għar-riżorsi proprji tradizzjonali, aħna neżaminaw il-kontijet tal-awtoritajiet doganali u l-fluss tad-dazji — hawn ukoll sal-punt meta dawn ikunu ġew riċevuti u rreġistrati mill-Kummissjoni. Min-naħa tal-infiq, aħna neżaminaw il-pagamenti ladarba l-infiq ikun ġie mġarrab, irreġistrat u aċċettat. Dan japplika għall-kategoriji kollha ta' pagamenti (inklużi dawk li jkunu saru għax-xiri ta' assi). Aħna ma neżaminawx il-pagamenti bil-quddiem fil-punt meta jkunu saru, iżda pjuttost ladarba: ir-riċevitur finali tal-fondi tal-UE (eż. bidwi, istitut ta' riċerka, kumpanija li tipprovdi xogħlijiet jew servizzi wara proċeduri ta' akkwist pubbliku) ikun ipprovda evidenza dwar l-użu tagħhom; u il-Kummissjoni (jew istituzzjoni jew korp ieħor li jimmaniġġja l-fondi tal-UE) tkun aċċettat l-użu finali tal-fondi billi tapprova l-pagament bil-quddiem. Aħna ma neżaminawx tranżazzjonijiet f'kull Stat Membru, stat benefiċjarju u reġjun fi kwalunkwe sena partikolari. Filwaqt li nistgħu nsemmu ċerti Stati Membri, stati benefiċjarji u/jew reġjuni, dan ma jfissirx li l-eżempji ma jseħħux bnadi oħra. L-eżempji illustrattivi ppreżentati f'dan ir-rapport ma jiffurmawx bażi biex jinsiltu konklużjonijiet dwar l-Istati Membri, l-istati benefiċjarji u/jew ir-reġjuni speċifiċi kkonċernati. Żball jista' jikkonċerna l-ammont kollu involut fi tranżazzjoni individwali, jew parti minnu. Aħna nqisu jekk l-iżbalji jkunux kwantifikabbli jew mhux kwantifikabbli, jiġifieri jekk ikunx possibbli li jitkejjel kemm mill-ammont eżaminat kien milqut minn żball. Żbalji li jkunu nqabdu u ġew ikkoreġuti qabel it-twettiq tal-kontrolli tagħna u independentement minnhom jiġu esklużi mill-kalkolu u l-frekwenza ta' żbalji, peress li l-fatt li nqabdu u ġew ikkoreġuti juri li s-sistemi ta' kontroll ikunu ħadmu b'mod effettiv. Il-kwantifikazzjoni tagħna tista' tkun differenti minn dik użata mill-Kummissjoni jew mill-Istati Membri meta jkunu qed jiddeċiedu x'għandu jkun ir-rispons tagħhom għall-applikazzjoni skorretta tar-regoli tal-akkwist pubbliku. Aħna nużaw il-livell ta' 2 % bħala s-soll ta' materjalità għall-opinjoni tagħna. Nieħdu wkoll kont tan-natura, l-ammont u l-kuntest tal-iżbalji. Il-Kummissjoni, l-istituzzjonijiet u l-korpi l-oħra tal-UE, l-awtoritajiet tal-Istati Membri, il-pajjiżi u r-reġjuni benefiċjarji jistabbilixxu sistemi biex jimmaniġġjaw ir-riskji għall-baġit u biex jissorveljaw/jiżguraw ir-regolarità tat-tranżazzjonijiet. Huwa utli li dawn is-sistemi jiġu eżaminati sabiex jiġu identifikati oqsma fejn jista' jsir titjib. Kull intestatura tal-QFP, inkluż id-dħul, tinvolvi ħafna sistemi individwali. Aħna nagħżlu kampjun ta' sistemi kull sena u nippreżentaw ir-riżultati flimkien ma' rakkomandazzjonijiet għal titjib. Ix-xogħol irrappurtat fil-Kapitoli 4 sa 10 jifforma l-bażi għall-opinjoni tagħna dwar ir-regolarità tat-tranżazzjonijiet li fuqhom huma bbażati l-kontijiet konsolidati tal-UE. L-opinjoni tagħna hija stipulata fid-dikjarazzjoni ta' assigurazzjoni. Ix-xogħol li nwettqu jippermettilna naslu għal opinjoni infurmata dwar jekk l-iżbalji fil-popolazzjoni jaqbżux jew jaqgħux fi ħdan il-limiti ta' materjalità. Fejn insibu livell materjali ta' żball u niddeterminaw l-impatt tiegħu fuq l-opinjoni tal-awditjar, irridu niddeterminaw jekk l-iżbalji, jew in-nuqqas ta' evidenza għall-awditjar, ikunux "pervażivi" jew le. Meta nagħmlu dan, aħna napplikaw il-gwida li tinsab fl-ISSAI 1705 (filwaqt li nestendu din il-gwida biex tapplika għal kwistjonijiet ta' legalità u regolarità, skont il-mandat tagħna). Fejn l-iżbalji jkunu materjali u pervażivi, aħna nippreżentaw opinjoni avversa. Żball jew nuqqas ta' evidenza għall-awditjar jitqiesu "pervażivi" jekk, fil-ġudizzju tal-awditur, ma jkunux ristretti għall-elementi, kontijiet jew affarijiet speċifiċi tar-rapporti finanzjarji (jiġifieri jkunu mifruxa fil-kontijiet jew fit-tranżazzjonijiet ittestjati), jew, jekk ikunu ristretti b'dan il-mod, huma jkunu jirrappreżentaw jew jistgħu jirrappreżentaw proporzjon sostanzjali tar-rapporti finanzjarji, jew ikunu relatati ma' divulgazzjonijiet li jkunu fundamentali għall-fehim tar-rapporti finanzjarji mill-utenti. L-aħjar stima tagħna tal-livell ta' żball għall-infiq kumplessiv fl-2016 hija ta' 3,1 %. Aħna ma qisniex li dawn l-iżbalji huma pervażivi, billi huma ristretti għal tip speċifiku ta' nfiq u jinsabu biss f'ċerti oqsma ta' nfiq. Il-livell ta' żball stmat li nstab għall-intestaturi differenti tal-QFP ivarja, kif deskritt fil-Kapitoli 5 sa 7 u l-Kapitoli 9 u 10. Jekk ikollna raġuni biex nissuspettaw li tkun twettqet attività frodulenti, aħna nirrappurtaw dan lill-OLAF, l-uffiċċju tal-UE kontra l-frodi. L-OLAF huwa responsabbli mit-twettiq ta' kull investigazzjoni li tirriżulta. Aħna nirrappurtaw bosta każijiet kull sena lill-OLAF. Aħna ħriġna: opinjoni tal-awditjar dwar il-kontijiet konsolidati tal-Unjoni Ewropea għas-sena finanzjarja li ntemmet; u opinjonijiet tal-awditjar dwar ir-regolarità tad-dħul u l-pagamenti li fuqhom huma bbażati dawk il-kontijiet. Ix-xogħol tagħna u l-opinjonijiet tagħna jsegwu l-Istandards Internazzjonali tal-Awditjar u l-Kodiċijiet tal-Etika tal-IFAC u l-Istandards Internazzjonali tal-Istituzzjonijiet Supremi tal-Awditjar tal-INTOSAI. Fejn l-awdituri joħorġu opinjonijiet tal-awditjar kemm dwar l-affidabbiltà tal-kontijiet kif ukoll dwar ir-regolarità tat-tranżazzjonijiet li fuqhom huma bbażati dawk il-kontijiet, dawn l-istandards jiddikjaraw li opinjoni modifikata dwar ir-regolarità tat-tranżazzjonijiet, fiha nfisha, ma twassalx għal opinjoni modifikata dwar l-affidabbiltà tal-kontijiet. Ir-rapporti finanzjarji, li dwarhom nesprimu opinjoni, jirrikonoxxu l-eżistenza ta' problema materjali ta' ksur tar-regoli relatati mal-ispejjeż iddebitati għall-baġit tal-UE. Għaldaqstant iddeċidejna li l-eżistenza ta' livell materjali ta' żball li jkun jolqot ir-regolarità mhijiex, fiha nfisha, raġuni biex nimmodifikaw l-opinjoni separata tagħna dwar l-affidabbiltà tal-kontijiet. Dan il-kapitolu jippreżenta l-osservazzjonijiet tagħna dwar il-ġestjoni baġitarja u finanzjarja tal-UE fl-2016 u jidentifika għadd ta' riskji u sfidi ewlenin għal baġits futuri. il-konsegwenza ta' dewmien sinifikanti fl-implimentazzjoni tal-programmi tal-perjodu 2007-2013; dewmien, min-naħa tal-Istati Membri, fit-twaqqif tal-awtoritajiet nazzjonali responsabbli għall-ġestjoni tal-fondi tal-UE, u fin-notifika lil din tal-aħħar dwarhom; iż-żmien meħtieġ biex isiru aġġustamenti dovuti għal bidliet fir-regoli għall-programmi u l-proġetti għall-perjodu l-ġdid; Il-QFP 2014-2020 għandu għadd ta' strumenti biex jiffaċilitaw l-operazzjoni tal-baġit u jżommu l-fondi fir-riżerva. L-aktar importanti minn dawn huma: Il-Marġni Globali għall-Pagamenti (MGP), li, kif stipulat fl-Artikolu 5 tar-Regolament dwar il-QFP, jippermetti li approprjazzjonijiet ta' pagament li ma ntużawx jiġu ttrasferiti għal snin futuri, dment li l-limitu massimu tal-QFP ma jinqabiżx. Għaldaqstant, l-ammont ta' EUR 13,7 biljun mill-2016 li ma ntużax u li ssemma fil-paragrafu 2.4 jista' jiġi riportat biex jintuża fi snin futuri. Il-limitu, indikat fil-prezzijiet tal-2011, għat-trasferiment ta' approprjazzjonijiet ta' pagament li ma ntużawx, u li huma pprovduti fil-QFP għas-snin 2018-2020, huwa ta' EUR 31 biljun (2018: EUR 7 biljun; 2019: EUR 11-il biljun; 2020: EUR 13-il biljun). Dawn l-istrumenti ġew stabbiliti biex sitwazzjonijiet ta' emerġenza jiġu ttrattati u biex jiġi pprovdut ċertu ammont ta' flessibbiltà fil-kuntest ta' sistema baġitarja tal-UE maħsuba biex tipprovdi finanzjament prevedibbli għall-programmi ta' nfiq tal-UE fuq terminu twil. Madankollu, billi l-programmi ta' nfiq tal-UE esperjenzaw dewmien fl-ewwel snin tal-QFP 2014-2020 u huma mistennija li jżidu fir-ritmu fis-snin sal-2020, jista' ma jkunx għad fadal biżżejjed flessibbiltà fi ħdan il-limiti massimi tal-QFP biex jiġi ffinanzjat ir-rispons tal-UE għal kwalunkwe avveniment mhux mistenni li għad jista' jseħħ qabel tmiem il-QFP attwali. Minbarra l-impenji pendenti, l-UE kellha għadd ta' obbligazzjonijiet, garanziji u obbligi ġuridiċi sinifikanti u fuq terminu twil li kienu għadhom pendenti fi tmiem l-2016. L-akbar obbligazzjoni waħdanija fuq terminu twil tal-UE tikkostitwixxi l-ammont ta' EUR 67,2 biljun għall-pensjonijiet tal-persunal (2015: EUR 63,8 biljun). Għalkemm l-impjegati tal-UE jikkontribwixxu għall-pensjonijiet tagħhom, dawn il-kontribuzzjonijiet jiġu ttrattati bħala dħul ġenerali tal-baġit tal-UE u l-obbligazzjoni ma tiġix ikkumpensata minn assi speċifiċi. Ara n-Nota 4.1.1 tal-"Kontijiet annwali konsolidati tal-UE – Sena finanzjarja 2016" (Il-"Kontijiet tal-UE għall-2016"). Ara n-Nota 4.1.2 tal-kontijiet tal-UE għall-2016. Ara n-Nota 4.1.3 tal-kontijiet tal-UE għall-2016. Proviżjonament tal-Fond ta' Garanzija Obbligazzjoni mhux iffinanzjata għall-baġits attwali u futuri tal-UE Minħabba li l-approprjazzjonijiet ta' impenn li għadhom disponibbli taħt il-QFP 2014-2020 huma konsiderevoli, l-Istati Membri fejn il-fondi SIE jirrappreżentaw perċentwal sinifikanti tan-nefqa tal-amministrazzjoni pubblika jistgħu jsibuha diffikultuża li jidentifikaw biżżejjed proġetti ta' kwalità għolja li fuqhom jistgħu jonfqu l-fondi disponibbli tal-UE jew li jipprovdu kofinanzjament. Il-Kroazja ssieħbet fl-UE fl-2013. Fl-2016, il-Kummissjoni ma rrappurtatx l-ammont kumplessiv ta' fondi mmobilizzati għall-kriżi tar-refuġjati u tal-migrazzjoni, u huwa diffiċli biex dan jiġi stmat. Bħal f'ħafna każijiet, dawn il-fondi jikkostitwixxu parti biss mill-approprjazzjonijiet baġitarji allokati fl-oqsma ta' politika kkonċernati. Għalkemm il-Kummissjoni tirrapporta dwar kull strument individwali, sabiex tkun tista' tirrapporta ċ-ċifra kumplessiva jkun jeħtieġ li tistabbilixxi stuttura speċifika ta' rappurtar. Il-baġit tal-UE huwa mekkaniżmu waħdieni li huwa suġġett għal regoli speċifiċi. Dan jgħin biex il-partijiet interessati tagħna ikollhom obbligu ta' rendikont u trasparenza, u dawn jinkludu l-Parlament Ewropew u l-Kunsill. L-użu dejjem akbar ta' mekkaniżmi finanzjarji oħra biex il-politiki tal-UE jiġu attwati id f'id mal-baġit tal-UE għandu r-riskju li jimmina dan il-livell ta' obbligu ta' rendikont u trasparenza, billi l-arranġamenti ta' rappurtar, tal-awditjar u ta' skrutinju pubbliku mhumiex allinjati. Pereżempju, aħna nawditjaw u nirrappurtaw dwar xi wħud biss mill-mekkaniżmi finanzjarji, u dan jillimita l-iskrutinju pubbliku. Fil-fehma tagħna, l-arranġamenti attwali jagħmluha diffiċli biex il-ġestjoni, l-awditjar, l-iskrutinju u r-rappurtar isiru b'mod effettiv, u biex tingħata stampa ġenerali u adegwata tal-ispiża u l-benefiċċji tal-UE għaċ-ċittadini. Inklużi impenji legali li għadhom mhumiex koperti minn approprjazzjonijiet baġitarji ta' impenn: il-Faċilità Nikkollegaw l-Ewropa (CEF), Copernicus, ITER, Galileo, ftehimiet dwar is-sajd u oħrajn. L-Inizjattiva favur l-SMEs immaniġġjata mill-BEI f'isem l-Istati Membri permezz ta' ġestjoni kondiviża mal-Kummissjoni; strumenti finanzjarji oħra mmaniġġjati mill-BEI f'isem il-Kummissjoni bħala entità fdata. Il-Bord governattiv/maniġerjali, b'membri minn kull Stat Membru bħala korp deċiżjonali. Immaniġġjat mill-BEI f'isem il-Kummissjoni bħala entità fdata. Il-fondi u l-operazzjonijiet jiġu implimentati mill-Istati Membri. Il-Bord governattiv/maniġerjali, b'membri mill-Istati Membri u minn partijiet interessati oħra bħala korp deċiżjonali. Mhux l-Istati Membri kollha huma rrappreżentati f'kull Bord. Hija biss dik il-parti tal-Istrumenti ta' Finanzjament kombinat iffinanzjata mill-Baġit Ġenerali tal-UE li hija suġġetta għal kwittanza mill-awtoritajiet baġitarji. Strumenti tal-Kooperazzjoni għall-Iżvilupp (DCI): Faċilità ta' investiment tal-Viċinat (NIF); Faċilità ta' Investiment għall-Asja Ċentrali IFCA) u Faċilità ta' Investiment għall-Asja (AIF); Faċilità ta' Investiment għall-Amerika Latina (FIAL) Iffinanzjat minn banek kummerċjali. Il-Bord maniġerjali jikkonsisti f'membri minn kull Stat Membru. Huma biss dawk l-operazzjonijiet garantiti mill-baġit ġenerali tal-UE li jiġu awditjati mill-QEA. Rapport ta' implimentazzjoni tal-baġit mibgħut lill-Kunsill – Kwittanza mill-bordijiet maniġerjali tal-aġenziji. Il-Kummissjoni tista' tipparteċipa, f'isem l-UE, fil-proġetti tal-aġenziji. L-Istati Membri ta' kull aġenzija jipprovdu finanzjament. Ir-Rappreżentant Għoli tal-Unjoni għall-Affarijiet Barranin u l-Politika ta' Sigurtà hija responsabbli għall-organizzazzjoni u l-funzjonament ġenerali tal-aġenziji. Is-setgħat ta' awditjar li għandha l-QEA huma limitati għall-eżaminar tal-effiċjenza operazzjonali tal-ġestjoni tal-BĊE. Huwa biss il-mandat UE tal-BEI li jiġi awditjat mill-Qorti Ewropea tal-Awdituri. Il-FEI huwa parti mill-Grupp tal-BEI. L-azzjonisti huma l-Istati Membri tal-UE, pajjiżi oħra, l-UE u l-BEI. Dawn l-impenji pendenti jkollhom jitħallsu bl-użu ta' approprjazzjonijiet ta' pagament mill-QFP li jmiss, prinċipalment matul l-ewwel tliet snin tal-QFP li jmiss. Sabiex din iż-żieda fl-impenji pendenti tiġi eliminata, u għaldaqstant sabiex l-esponiment addizzjonali u r-riskju li jinħolqu arretrati jiġu indirizzati, jistgħu jiġu inklużi biżżejjed approprjazzjonijiet addizzjonali ta' pagament b'żieda ma' dawk meħtieġa biex ikopru l-programmi l-ġodda tal-QFP li jmiss u/jew jistgħu jitnaqqsu l-approprjazzjonijiet ta' impenn għall-programmi l-ġodda taħt il-QFP li jmiss u jitħallew biżżejjed approprjazzjonijiet ta' pagament biex ikopru dawn l-impenji pendenti. Dan ikun preferibbli milli kieku jintuża dewmien fl-implimentazzjoni tal-programmi taħt il-QFP il-ġdid sabiex jiġu ġġenerati biżżejjed approprjazzjonijiet ta' pagament biex ikopru l-impenji pendenti, kif ġara mingħajr ma kien intenzjonat fl-ewwel snin tal-QFP attwali, peress li dan sempliċiment jipposponi l-problema mill-ġdid. Id-dewmien fl-implimentazzjoni tal-programmi fl-ewwel tliet snin tal-QFP attwali wassal biex l-approprjazzjonijiet ta' impenn jiġu ttrasferiti mill-2014, prinċipalment għall-2015 u l-2016, u biex ikun hemm livell baxx ta' pagamenti fl-2016 (il-paragrafi 2.4 sa 2.10). Strumenti speċjali u marġnijiet intużaw b'mod estensiv, iżda l-ammonti li fadal jistgħu ma jkunux biżżejjed biex jiffinanzjaw avvenimenti mhux mistennija li għadhom jistgħu jseħħu qabel l-2020 (il-paragrafi 2.8 sa 2.10). Inħoloq livell rekord ta' impenji pendenti, 72 % ogħla minn dak fl-2007. Dan żied l-ammonti dovuti mill-UE u, għaldaqstant, l-esponiment finanzjarju tal-baġit tal-UE (il-paragrafi 2.11 sa 2.14). L-esponiment finanzjarju kumplessiv tal-baġit tal-UE kiber, b'obbligazzjonijiet, garanziji u obbligi ġuridiċi sinifikanti u fuq terminu twil (il-paragrafi 2.15 sa 2.20), li jimplika li jeħtieġ li l-ġestjoni ssir b'attenzjoni fil-futur. L-UE qed tagħmel użu dejjem akbar minn strumenti finanzjarji. L-istabbiliment tal-FEIS joħloq arranġamenti ġodda ta' governanza bi skrutinju pubbliku aktar limitat milli jintuża għal strumenti oħra appoġġati mill-baġit tal-UE (il-paragrafi 2.21 sa 2.23). Il-fondi tal-UE jikkontribwixxu għal sehem sinifikanti mill-infiq ta' xi Stati Membri, u l-volum ta' fondi u t-twaqqit ta' meta jiġu riċevuti jista' jkollhom impatt makroekonomiku konsiderevoli pereżempju fuq l-investiment, it-tkabbir u l-impjiegi (il-paragrafi 2.24 sa 2.26). Il-Kummissjoni mmobilizzat diversi riżorsi biex tindirizza l-kriżi tar-refuġjati u tal-migrazzjoni, iżda ma stabbilietx struttura ta' rappurtar biex tkun tista' tirrapporta b'mod komprensiv dwar l-użu tal-fondi involuti (il-paragrafu 2.27 u 2.28). Il-mekkaniżmi għall-finanzjament tal-politiki tal-UE saru dejjem aktar kumplessi, u dan għandu r-riskju li jdgħajjef l-obbligu ta' rendikont u t-trasparenza (il-paragrafi 2.29 sa 2.31). Jistgħu jinħolqu arretrati ta' pagamenti lejn tmiem il-QFP attwali u fl-ewwel ftit snin tal-QFP li jmiss, u l-iffinanzjar tal-QFP il-ġdid se jkun jirrikjedi approprjazzjonijiet baġitarji realistiċi biex ikopru l-impenji pendenti projettati (il-paragrafi 2.32 sa 2.39). Aħna nirrakkomandaw li l-Kummissjoni: Rappurtar dwar il-prestazzjoni: fejn jinsab l-approċċ tal-Kummissjoni meta pparagunat ma' prattika tajba? Il-qafas għar-rappurtar dwar il-prestazzjoni Tqabbil ma' prattika tajba applikata bnadi oħra fir-rappurtar dwar il-prestazzjoni Riżultati tal-awditi tal-prestazzjoni mwettqa mill-Qorti: sfidi komuni li ġew identifikati f'xi wħud mir-Rapporti Speċjali tal-2016 Segwitu tar-rakkomandazzjonijiet ir-riżultati sinifikanti mir-rapporti speċjali tagħna dwar il-prestazzjoni fl-2016, l-implimentazzjoni, mill-Kummissjoni, tar-rakkomandazzjonijiet li għamilna f'selezzjoni ta' rapporti speċjali preċedenti. Il-biċċa l-kbira mill-organizzazzjonijiet il-kbar u bi struttura kumplessa għandhom proċeduri għall-kejl tal-prestazzjoni u għar-rappurtar dwaru, biex jagħtu indikazzjoni tas-suċċess tal-operazzjonijiet u jiġbdu l-attenzjoni għat-titjib li jeħtieġ isir. Fil-paragrafi 3.3-3.12, aħna nagħtu stampa ġenerali tal-qafas għar-rappurtar dwar il-prestazzjoni. Fil-paragrafi 3.13-3.51, aħna nqabblu dan il-qafas ma' standards u prattika tajba li jiġu applikati bnadi oħra. effettiv u effiċjenti, rilevanti fir-rigward tal-ħtiġijiet u l-objettivi tiegħu, koerenti kemm internament kif ukoll ma' interventi oħra ta' politika tal-UE, u qed jikseb valur miżjud tal-UE. Hemm rapporti oħra tal-Kummissjoni, kemm regolari kif ukoll okkażjonali, li jinkludu informazzjoni dwar l-objettivi u l-indikaturi tal-prestazzjoni, kif ukoll dwar il-benefiċċji jew il-kisbiet tal-proġetti. Biex nidentifikaw prattika tajba fir-rappurtar dwar il-prestazzjoni, aħna: wettaqna stħarriġ dwar ir-rappurtar dwar il-prestazzjoni; minbarra risposta komprensiva mill-Kummissjoni, aħna qisna 17-il risposta mill-Istati Membri tal-UE, amministrazzjonijiet nazzjonali oħra kif ukoll organizzazzjonijiet internazzjonali oħra; Filwaqt li hemm differenzi importanti bejn l-UE u organizzazzjonijiet u gvernijiet internazzjonali oħra, dawn tal-aħħar ukoll iridu jikkonformaw mar-rekwiżiti legali u huma suġġetti għal restrizzjonijiet operattivi speċifiċi. Organizzazzjonijiet internazzjonali oħra huma wkoll esposti għal kumplikazzjonijiet meta jiġu biex jistabbilixxu rabta bejn l-azzjonijiet tagħhom u l-impatt/il-prestazzjoni finali. Aħna identifikajna sitt oqsma (il-punti B sa G hawn taħt) fejn il-prattika tajba li osservajna tista' tgħin lill-Kummissjoni biex tkompli tiżviluppa r-rappurtar tagħha dwar il-prestazzjoni. Fi Franza, il-baġit tal-Istat huwa suddiviż f'"missjonijiet". Kull waħda mill-31 missjoni fil-baġit tinkludi bosta programmi (118 fl-2017). Kull programm għandu strateġija, objettivi u indikaturi tal-prestazzjoni kkwantifikati, u l-indikaturi l-aktar importanti huma wkoll identifikati bħala indikaturi tal-missjoni. L-użu ta' indikaturi identiċi jiżgura l-koerenza bejn il-missjonijiet u l-programmi. L-indikaturi jkopru kemm il-prestazzjoni tal-programmi kif ukoll il-prestazzjoni tad-dipartimenti tal-gvern. Il-Kummissjoni tuża ripartizzjoni differenti ta' rappurtar għall-infiq u għall-prestazzjoni. Ir-RAA jirrappurtaw dwar il-pagamenti annwali tad-direttorati ġenerali skont it-tip ta' attività/programm ta' nfiq, iżda jirrappurtaw dwar il-prestazzjoni skont l-ilħuq ta' objettivi ġenerali u speċifiċi mingħajr l-ebda indikazzjoni tal-infiq korrispondenti. B'konsegwenza ta' dan, mhuwiex possibbli li jiġi eżaminat kemm intnefqu flus fuq l-ilħuq tal-objettivi ssettjati. B'mod simili, ir-rapport annwali dwar il-ġestjoni u l-prestazzjoni ma jinkludix informazzjoni dwar l-infiq relatat mal-prestazzjoni tal-programmi, ripartita skont l-objettivi ġenerali u dawk speċifiċi. Xi pajjiżi naqqsu progressivament il-kumplessità tal-qafas ta' prestazzjoni tagħhom u l-għadd ta' objettivi u indikaturi. Fl-2012 u l-2013, in-Netherlands introduċa riforma għall-"ibbaġitjar responsabbli" li ssettjat kundizzjonijiet aktar stretti għall-użu li l-gvern jagħmel minn informazzjoni relatata ma' politiki (indikaturi tal-prestazzjoni u testi li jispjegaw l-objettivi ta' politika). L-għadd ta' indikaturi tal-prestazzjoni fid-dokumenti tal-baġit naqas bin-nofs. Fl-Istati Uniti tal-Amerka, ir-rapporti annwali dwar il-prestazzjoni huma meħtieġa jipprovdu stampa ċara tar-riżultati tal-prestazzjoni, juru x-xejriet matul iż-żmien, juru r-rabta mas-sors tal-informazzjoni dwar il-prestazzjoni u jittrattaw il-progress u l-lakuni. Minkejja dan ta' hawn fuq, ir-RAA li eżaminajna kien fihom informazzjoni limitata dwar il-lakuni u l-problemi fil-qasam tal-prestazzjoni relatati mal-objettivi tad-direttorati ġenerali. Huwa wkoll diffiċli biex dawn il-lakuni u l-problemi jiġu identifikati, peress li ma hemm l-ebda post speċifiku riservat għalihom fir-RAA. Fir-Rapport Annwali dwar il-Ġestjoni u l-Prestazzjoni għall-2015, il-Kummissjoni kellha l-għan li tipprovdi stampa ġenerali komprensiva tal-prestazzjoni bbażata fuq baġit tal-UE ffukat fuq ir-riżultati. Madankollu, ir-rapport annwali dwar il-ġestjoni u l-prestazzjoni ma pprovdiex kopertura komprensiva tal-prestazzjoni u kien pożittiv iżżejjed, billi jsemmi biss id-dewmien fl-implimentazzjoni bħala lakuna. Barra minn hekk, ir-rapport: mhux dejjem spjega b'mod ċar l-influwenza tal-fatturi esterni fuq ir-riżultati, Fin-Netherlands, il-kejl tal-indikaturi u r-rappurtar dwarhom huwa suġġett għall-awditjar. Ir-Rapporti annwali tal-ministri fihom taqsima obbligatorja għall-feedback dwar l-affidabbiltà tal-informazzjoni dwar il-prestazzjoni. Eżempji ta' prattika tajba fl-Awstralja, fi Franza u fil-Bank Dinji jingħataw hawn taħt. L-għajnuna għan-navigazzjoni — pereżempju glossarji, listi ta' abbrevjazzjonijiet u indiċijiet alfabetiċi — kważi qatt ma jintużaw. Il-Kummissjoni ma adottatx il-prattika li toħroġ verżjonijiet interattivi online ta' rapporti ewlenin dwar il-prestazzjoni. L-evalwazzjonijiet tal-UNESCO li eżaminajna fihom rakkomandazzjonijiet flimkien ma' "possibbiltajiet strateġiċi li għandhom jittieħdu inkunsiderazzjoni". Ir-rakkomandazzjonijiet kollha jsegwu l-istess mudell: huma jiddefinixxu għan u l-mezz biex dan jintlaħaq, kif ukoll lista ta' suġġerimenti azzjonabbli għall-implimentazzjoni. Il-Linji gwida għal Regolamentazzjoni Aħjar ma jirrikjedux li l-evalwaturi jagħmlu rakkomandazzjonijiet biex jitqiesu mill-Kummissjoni; aħna nqisu li din għandha tkun il-bażi għal sistema ta' segwitu li tiffunzjona tajjeb, inklużi pjanijiet ta' azzjoni li jindirizzaw id-dgħufijiet. Il-prattika fir-rigward tar-rakkomandazzjonijiet kienet tvarja fost it-12-il evalwazzjoni li eżaminajna: sitt evalwazzjonijiet kien fihom rakkomandazzjonijiet u kienu jipproponu azzjonijiet ta' implimentazzjoni; erba' evalwazzjonijiet kien fihom rakkomandazzjonijiet ġenerali iżda ma kienu jipproponu l-ebda azzjoni konkreta għat-titjib tas-sitwazzjoni; żewġ evalwazzjonijiet ma kien fihom l-ebda rakkomandazzjoni. Mill-2005 'l hawn, il-Kummissjoni ma wettqitx studju dwar l-użu li hija tagħmel mir-riżultati tal-evalwazzjoni u lanqas ma talbet li jsir studju ta' dan it-tip. Aħna sibna bosta eżempji ta' prattika tajba fis-segwitu tal-evalwazzjonijiet u l-mod kif dan jiġi rrappurtat: L-aġenziji tan-Nazzjonijiet Uniti jirreaġixxu għar-rakkomandazzjonijiet li jsiru fl-evalwazzjonijiet billi jipprovdu reazzjonijiet tal-maniġment u pjanijiet ta' azzjoni marbutin biż-żmien u li jidentifikaw l-unitajiet responsabbli. Id-dikjarazzjonijiet dwar il-prestazzjoni jingħataw f'forom differenti u f'livelli differenti ta' responsabbiltà. F'termini tal-ambitu u/jew tal-livell ta' responsabbiltà, il-prattika ta' xi gvernijiet tmur lil hinn mid-dikjarazzjoni(jiet) mogħtija fil-Kummissjoni: Fir-Renju Unit, ir-Rapport dwar l-Obbligu ta' Rendikont li huwa parti mir-rapport u l-kontijiet annwali ppreżentati mid-dipartimenti jinkludi dikjarazzjoni tar-responsabbiltajiet tal-uffiċjal tal-kontabbiltà. Fil-paragrafu rilevanti ta' din id-dikjarazzjoni, l-uffiċjal tal-kontabbiltà jikkonferma li, fl-intier tiegħu, dan ir-rapport annwali huwa ġust, ibbilanċjat u jinftiehem, u jiddikjara li huwa jassumi personalment ir-responsabbiltà għar-rapport u l-kontijiet annwali, kif ukoll għall-ġudizzju meħtieġ biex jiġi ddeterminat li dawn huma ġusti, ibbilanċjati u jinftiehmu. Il-Gvern tal-Istati Uniti jopera sit web (www.performance.gov) biex jinforma lill-pubbliku dwar il-progress li jkun sar mill-aġenziji federali prinċipali lejn l-ilħuq tal-objettivi kemm komuni kif ukoll individwali tagħhom. Ir-riżultati huma ppreżentati skont l-aġenzija, l-għanijiet, l-inizjattivi ta' ġestjoni u l-programmi. Fost il-110 000 titolu tiegħu, l-EU Bookshop jinkludi studji u evalwazzjonijiet tal-Kummissjoni. Huwa ma għandux taqsima ddedikata għal dawn id-dokumenti (bl-istess mod bħalma għandu għal "awturi", "temi" jew "kotba elettroniċi"), għalhekk l-uniku mod ta' kif jistgħu jinstabu studju jew evalwazzjoni huwa permezz ta' funzjoni ta' tiftix avvanzat. Għalkemm il-funzjoni ta' tiftix għandha filtri għall-istudji u l-evalwazzjonijiet, ir-riżultati tar-riċerka ma jiġux ippreżentati b'mod li jistgħu jintużaw faċilment mill-utenti (eż. dokumenti li jissupplimentaw l-istudji jew l-evalwazzjonijiet jintwerew bħala riżultati separati). Proċedura ta' defiċit eċċessiv (EDP) L-implimentazzjoni tal-baġit tal-UE permezz ta' strumenti finanzjarji Mekkaniżmu Superviżorju Uniku (MSU) Eżempji ta' sejbiet komuni f'dawn ir-rapporti Gwida mhux żviluppata biżżejjed (RS Nru 29/2016): biex jittejjeb il-proċess deċiżjonali tal-Bord Superviżorju tal-MSU u tiġi żgurata l-effiċjenza u l-effettività tal-laqgħat tal-Bord, jenħtieġ li tiġi żviluppata gwida ulterjuri fil-forma ta' listi ta' kontroll, mudelli u flowcharts. Tniġġis minn nutrijenti fil-Baħar Baltiku Ċertiifkazzjoni ta' bijokarburanti Dekummissjonar ta' impjanti nukleari fil-Litwanja, fil-Bulgarija u s-Slovakkja Azzjoni klimatika tal-UE Eżempji ta' sejbiet komuni f'dawn ir-rapporti Puntwalità (RS Nru 22/2016): kważi l-proġetti ewlenin kollha ta' infrastruttura fit-tliet Stati Membri awditjati kienu esperjenzaw dewmien. L-itwal dewmien seħħ fil-Litwanja, fejn id-data ta' tmiem tad-dekummissjonar ġiet posposta b'disa' snin għall-2038; (RS Nru 31/2016): aħna sibna li kien qed isir xogħol ambizzjuż biex tintlaħaq il-mira li mill-inqas 20 % tal-baġit tal-UE għall-perjodu 2014-2020 jintnefaq fuq azzjoni relatata mal-klima, iżda hemm riskju serju li din il-mira ma tintlaħaqx. B'mod ġenerali, il-Kummissjoni tistma li se jkun intnefaq 18,9 % fuq l-azzjoni klimatika, u b'hekk l-objettiv ta' 20 % ma jintlaħaqx. Monitoraġġ (RS Nru 18/2016): il-Kummissjoni ma kinitx qed tissorvelja l-operazzjonijiet tal-iskemi volontarji taċ-ċertifikazzjoni ta' bijokarburanti, u għalhekk ma setgħetx tiżgura li dawn verament applikaw l-istandards li għalihom kienu ġew iċċertifikati, jew taqbad il-ksur tar-regoli. Il-ħolqien ta' valur miżjud huwa tema rikorrenti fir-rapporti speċjali kollha tagħna, u f'ħafna każijiet kellna nagħmlu rakkomandazzjonijiet dwar l-iżvilupp ta' leġiżlazzjoni jew ta' proċeduri jew, f'każijiet aktar rari, dwar it-tnaqqis tal-ispejjeż. F'dan ir-rigward, aħna identifikajna problemi komuni f'erba' rapporti dwar l-istituzzjonijiet, il-korpi u l-aġenziji tal-UE. Bħal f'ħafna mir-rapporti tagħna, kien hemm ukoll tħassib frekwenti dwar il-monitoraġġ u t-trasparenza f'dan il-qasam. Istitut Ewropew tat-Teknoloġija (EIT) Binjiet tas-Servizz Ewropew għall-Azzjoni Esterna (SEAE) L-użu li l-aġenziji jagħmlu minn għotjiet Akkwist tal-istituzzjonijiet tal-UE Eżempji ta' sejbiet komuni f'dawn ir-rapporti Valur miżjud (RS Nru 4/2016): minkejja ġustifikazzjoni valida, il-qafas operazzjonali kumpless tal-EIT u l-problemi ta' ġestjoni tiegħu kienu qed jimpedixxu l-effettività kumplessiva tiegħu, u jenħtieġ li l-EIT jiffoka mill-ġdid l-approċċ tiegħu lejn it-twassil tal-impatt. Monitoraġġ (RS Nru 7/2016): is-SEAE ma ħax inkunsiderazzjoni l-fatturi rilevanti kollha meta kien qed jimmonitorja l-ispazju disponibbli għal kull persuna fil-binjiet tiegħu, u lanqas ma żgura dejjem li l-kera li ħallas għall-ispazju għal uffiċċji u dak residenzjali kienet konformi mar-rati tas-suq, jew li l-ispejjeż li ġew iffatturati lil inkwilini oħra kienu jkopru l-integralità tal-kost. Trasparenza (RS Nru 12/2016): aħna sibna nuqqasijiet fejn l-aġenziji awditjati applikaw proċeduri speċifiċi ta' selezzjoni tal-esperti u ta' aġġudikazzjoni tal-għotjiet, ibbażati fuq eżenzjonijiet fir-regolament fundatur; b'riżultat ta' dan, kien hemm riskji għall-prinċipji ta' trattament ugwali u trasparenza, u problemi potenzjali ta' kunflitti ta' interess ma kinux ġew indirizzati bis-sħiħ; (RS Nru 17/2016): il-viżibbiltà tal-attivitajiet ta' akkwist tal-Istituzzjonijiet tal-UE fuq l-internet kienet baxxa; l-informazzjoni dwar ir-riżultati tal-akkwist ma kinitx aċċessibbli biex ikun jista' jsir monitoraġġ effettiv mill-awtorità tal-kwittanza, u mill-pubbliku ġenerali, li kien iżid it-trasparenza u l-fiduċja. Is-segwitu li wettaqna tar-rakkomandazzjonijiet fir-rapporti tal-awditjar tagħna huwa pass essenzjali fiċ-ċiklu tal-awditjar tal-prestazzjoni. Minbarra li jipprovdi feedback dwar l-impatt tax-xogħol tagħna, kemm lilna kif ukoll lil partijiet interessati oħra (prinċipalment il-Parlament Ewropew u l-Kunsill), is-segwitu jgħin biex iħeġġeġ lill-Kummissjoni u l-Istati Membri jimplimentaw ir-rakkomandazzjonijiet tagħna. Din it-taqsima fiha r-riżultati tal-analiżi annwali li wettaqna tal-punt sa fejn il-Kummissjoni ħadet azzjoni korrettiva relatata mar-rakkomandazzjonijiet tagħna. Din is-sena għażilna 13-il rapport li: ippubblikajna mill-inqas tliet snin ilu, kienu għadhom rilevanti u qatt ma ngħataw segwitu qabel fir-rapport speċjali jew ir-rapporti annwali tagħna. Aħna wettaqna s-segwitu tagħna fuq il-bażi ta' analiżi dokumentarja u intervisti mal-persunal tal-Kummissjoni. Biex niżguraw li ssir analiżi ġusta u bbilanċjata, aħna mbagħad bgħatna s-sejbiet tagħna lill-Kummissjoni u ħadna kont tar-risposti tagħha fl-analiżi finali tagħna. Aħna ħriġna konklużjonijiet dwar l-implimentazzjoni ta' 108 rakkomandazzjonijiet. Ma stajniex noħorġu konklużjonijiet dwar it-23 rakkomandazzjoni l-oħra minħabba li jew ma kinux indirizzati direttament lill-Kummissjoni, jew inkella minħabba li ma kinux għadhom rilevanti. B'mod ġenerali, dan l-eżitu huwa simili għal dak tas-snin preċedenti. Madankollu, il-perċentwal tar-rakkomandazzjonijiet li ġew implimentati bis-sħiħ kien l-ogħla li qatt kien minn meta bdejna nippubblikaw ċifri konsolidati. Ir-RS Nru 20/2012 (il-paragrafu 77(a)). Il-proposti leġiżlattivi tal-2015 dwar l-iskart ma kkunsidrawx ir-rakkomandazzjoni tagħna li jissettjaw miri vinkolanti fil-livell tal-UE. Dan minħabba li l-Kummissjoni aktar milli tissettja miri qed tippreferi tappoġġa azzjonijiet għall-prevenzjoni ta' skart, bħat-tnaqqis fl-iskart tal-ikel u l-ekodisinn. Ir-RS Nru 14/2012 (il-paragrafu 54(b)). Għadha ma twettqet l-ebda evalwazzjoni tal-impatt tal-fondi tal-UE li ġew allokati mill-UE għall-implimentazzjoni tal-istandards tal-iġjene u s-sigurtà tal-ikel fil-biċċeriji. Ir-RS Nru 14/2012 (il-paragrafu 54(c)). Minħabba li l-evalwazzjoni msemmija hawn fuq ma twettqitx, ma kienx possibbli li jitqies jekk jenħtieġx li tittieħed azzjoni ulterjuri. Ir-RS Nru 2/2013 (l-ewwel parti tar-Rakkomandazzjoni 7, il-paragrafu 104). Il-Kummissjoni ma kinitx implimentat miżuri effettivi biex tiggarantixxi l-addizzjonalità tas-suċċessur tagħha għall-Faċilità ta' Finanzjament għall-Kondiviżjoni tar-Riskji. Dan ġie kkonfermat f'Novembru 2016 minn evalwazzjoni indipendenti li fiha ntwera tħassib dwar in-nuqqas ta' addizzjonalità għal 28 % tal-proġetti, u ġie rrakkomandat li jiġu stabbiliti kriterji ċari tal-għażla biex l-addizzjonalità tkun tista' tiġi ggarantita. Ir-RS Nru 12/2012 (il-paragrafu 108(d)). Għall-kuntrarju tar-rakkomandazzjoni tagħna, id-Direttur Ġenerali tal-Eurostat għadu jinħatar mingħajr l-involviment minn qabel tal-Bord Konsultattiv Ewropew għall-Governanza tal-Istatistika jew tal-Parlament Ewropew u tal-Kunsill. Il-kejl tajjeb tal-prestazzjoni kif ukoll ir-rappurtar dwarha jippermettu li tingħata indikazzjoni tas-suċċess tal-operazzjonijiet u jiġbdu l-attenzjoni għal fejn ikun jenħtieġ li jsir titjib. Il-Kummissjoni tapplika qafas kumpless u diversifikat għar-rappurtar dwar il-prestazzjoni li jikkonsisti f'diversi mezzi ta' komunikazzjoni (ara l-paragrafi 3.3-3.12). Bħal gvernijiet u organizzazzjonijiet internazzjonali oħra, il-Kummissjoni bħalissa qed timmira li tiffoka aktar fuq il-prestazzjoni. Aħna identifkajna sitt oqsma ta' prattika tajba applikata minn gvernijiet u organizzazzjonijiet internazzjonali madwar id-dinja, li fihom il-Kummissjoni tista' tikkunsidra li jsir titjib (ara l-paragrafi 3.13-3.51): Minħabba li l-Kummissjoni tuża żewġ settijiet ta' objettivi u indikaturi, għall-programmi minn naħa waħda u għad-direttorati ġenerali min-naħa l-oħra, dan ma jirriflettix il-fatt li l-Kummissjoni hija fl-aħħar mill-aħħar responsabbli għall-implimentazzjoni tal-baġit tal-UE fir-rigward tal-prinċipji tal-ġestjoni finanzjarja tajba. Aħna nagħtu eżempji ta' gvernijiet li għamlu sforzi, billi allinjaw il-parametri ta' evalwazzjoni li użaw, biex joħolqu qafas ċar u jżidu l-fehim appofondit dwar il-prestazzjoni tagħhom. Il-Kummissjoni ma tikkomunikax informazzjoni dwar l-infiq, ripartita skont l-objettivi ġenerali u dawk speċifiċi. Il-Kummissjoni tuża ħafna objettivi u indikaturi differenti. Filwaqt li qiegħda attwalment teżamina dan fil-qafas tal-inizjattiva ta' baġit iffukat fuq ir-riżultati, entitajiet oħra diġà avvanzaw aktar fis-simplifikazzjoni tal-qafas ta' prestazzjoni tagħhom. Meta mqabbla ma' entitajiet oħra, il-Kummissjoni ftit tikkomunika informazzjoni dwar l-isfidi u l-fallimenti. Rappurtar ibbilanċjat ifisser analiżi aktar ċara tal-prestazzjoni fl-imgħoddi, sabiex jittieħdu deċiżjonijiet aħjar għall-futur; huwa jirrinforza wkoll l-oġġettività tal-informazzjoni miksuba. Il-Kummissjoni qed tagħmel sforzi biex toħloq rapporti li jkunu aktar attraenti għall-qarrejja u għall-partijiet interessati. Xi entitajiet oħra jiffukaw aktar fuq dak li hu essenzjali, filwaqt li jżidu l-użu ta' grafika, tabelli, kowds tal-kuluri, infografika, siti web interattivi b'għodod għan-navigazzjoni, eċċ. Mhux l-evalwazzjonijiet kollha mwettqa mill-Kummissjoni jew għaliha jinkludu rakkomandazzjonijiet u proposti għal azzjonijiet ta' implimentazzjoni, bħalma huwa l-każ tal-aħjar eżempji minn organizzazzjonijiet internazzjonali u gvernijiet oħra. Mill-2005 'l hawn, il-Kummissjoni ma wettqitx studju dwar l-użu li hija tagħmel mir-riżultati tal-evalwazzjoni u lanqas ma talbet li jsir studju ta' dan it-tip. Għall-kuntrarju ta' xi organizzazzjonijiet u gvernijiet oħra, il-Kummissjoni ma għandhiex sistema istituzzjonali ddokumentata stabbilita li tippermetti li jsir segwitu regolari tar-rakkomandazzjonijiet li jingħataw fl-evalwazzjonijiet, tal-pjanijiet ta' azzjoni jew tar-reazzjonijiet tal-maniġment. Il-Kulleġġ tal-Kummissarji u d-Diretturi Ġenerali ma jassumux ir-responsabbiltà għall-informazzjoni dwar il-prestazzjoni li jipprovdu. Il-Kummissjoni tipproduċi kwantità kbira ta' informazzjoni dwar il-prestazzjoni. Gvernijiet u organizzazzjonijiet oħra jiġbru flimkien l-informazzjoni tagħhom dwar il-prestazzjoni b'mod aktar razzjonali, pereżempju f'sit web iddedikat b'magna tat-tiftix żviluppata sew, gwidi għall-utenti u għodod oħra għan-navigazzjoni. Fil-paragrafi 3.52-3.59, aħna nippreżentaw sfidi komuni li ġew identifikati f'xi wħud mir-Rapporti Speċjali tagħna tal-2016. Din is-sena, is-segwitu tar-rakkomandazzjonijiet li saru fl-imgħoddi (ara l-paragrafi 3.60-3.71) wera li: il-Kummissjoni taċċetta u timplimenta proporzjon kbir ta' rakkomandazzjonijiet fit-tliet snin ta' wara l-awditi tagħna; ir-rakkomandazzjonijiet li inizjalment ma jiġux aċċettati, xi kultant jiġu implimentati parzjalment jew bis-sħiħ aktar tard. Ibbażat fuq il-konklużjonijiet tagħna għall-2016, aħna nirrakkomandaw li l-Kummissjoni: tkompli tnaqqas l-għadd ta' objettivi u indikaturi li hija tuża għad-diversi rapporti tagħha dwar il-prestazzjoni, u tiffoka fuq dawk li jkejlu bl-aħjar mod il-prestazzjoni tal-baġit tal-UE. Fit-tħejjija tal-qafas finanzjarju pluriennali li jmiss, jenħtieġ li l-Kummissjoni tipproponi inqas indikaturi, u indikaturi aktar xierqa għall-qafas legali tal-ġenerazzjoni ta' programmi li jmiss. F'dan il-kuntest, jenħtieġ ukoll li hija tqis ir-rilevanza tal-indikaturi li għalihom l-informazzjoni ma tistax tinkiseb qabel ma jkunu għaddew bosta snin; tippreżenta informazzjoni finanzjarja b'mod li jagħmilha kumparabbli mal-informazzjoni dwar il-prestazzjoni, sabiex ir-rabta bejn l-infiq u l-prestazzjoni tkun ċara; tispjega u ttejjeb il-koerenza ġenerali bejn iż-żewġ settijiet tagħha ta' objettivi u indikaturi, għall-programmi minn naħa waħda u għad-direttorati ġenerali min-naħa l-oħra. tirrikjedi li l-evalwazzjonijiet dejjem jinkludu konklużjonijiet li tista' tittieħed azzjoni fir-rigward tagħhom, jew rakkomandazzjonijiet, li mbagħad jenħtieġ li l-Kummissjoni twettaq segwitu tagħhom; twettaq studju ġdid, jew titlob li jsir studju, dwar l-użu u l-impatt, kif ukoll il-puntwalità, tal-evalwazzjonijiet fl-istituzzjoni. fl-okkażjoni li jmiss meta r-Regolament Finanzjarju jiġi rrevedut, tirrazzjonalizza l-qafas tagħha għar-rappurtar tal-prestazzjoni tiżgura li r-rapport ta' evalwazzjoni jippreżenta kont sommarju li jiġbor flimkien l-informazzjoni kollha disponibbli dwar il-progress lejn il-miri ta' Ewropa 2020 sabiex il-qarrej jingħata ħarsa ġenerali ċara lejn il-kisbiet li jkunu saru tkompli tiżviluppa s-sistema tagħha ta' ġestjoni u rappurtar tal-prestazzjoni sabiex din tal-aħħar tippermetti li l-Kummissjoni tieħu r-responsabbiltà għal ġestjoni finanzjarja tajba kif ukoll għall-kontribut mill-baġit tal-UE għal kisbiet ta' politika fid-dikjarazzjonijiet ta' assigurazzjoni annwali mid-diretturi ġenerali. Il-biċċa l-kbira mid-dħul (91 %) jirriżulta mit-tliet kategoriji ta' riżorsi proprji: Id-dħul jinkludi wkoll ammonti li jiġu riċevuti minn sorsi oħra. Is-sorsi l-aktar sinifikanti huma l-kontribuzzjonijiet u r-rifużjonijiet li jirriżultaw mill-ftehimiet u l-programmi tal-Unjoni (EUR 5,9 biljun — 4 % tad-dħul tal-UE), u multi u penali (EUR 3,1 biljun — 2 % tad-dħul tal-UE). Is-sistemi tal-Kummissjoni: għall-ġestjoni tal-multi u l-penali; Kif spjegat fil-paragrafu 4.6, aħna għażilna u eżaminajna għadd ta' sistemi. Il-kummenti li ġejjin ma jaffettwawx l-opinjoni globali tagħna dwar id-dħul tal-UE (ara l-Kapitolu 1), iżda fil-fatt huma jiġbdu l-attenzjoni għal oqsma li fihom il-kalkolu u l-ġbir tad-dħul jista' jittejjeb aktar. F'Settembru 2016, l-Irlanda infurmat lill-Kummissjoni li l-ING tagħha kien żdied bi 23,9 % (+EUR 39,4 biljun) fl-2015. Dan kien ikkawżat minn għadd żgħir ta' kumpaniji multinazzjonali li ttrasferew ammonti kbar ta' assi intanġibbli għall-Irlanda. Dawn prinċipalment kienu jikkonsistu f'infiq ikkapitalizzat fuq ir-R&Ż, li jiġi rreġistrat fil-karta tal-bilanċ bħala prodotti ta' proprjetà intellettwali (PPI). L-ispeċifikazzjonijiet li jiffurmaw dawn il-PPI jintużaw bħala bażi għall-manifattura kkuntrattata f'diversi pajjiżi madwar id-dinja. Barra minn hekk, meta l-assi tar-R&Ż jiġu rilokati, il-kompilazzjoni tal-ING tkun aktar ikkumplikata minħabba l-fatturi li ġejjin: L-applikazzjoni ta' kriterji ta' residenza. Taħt l-ESA 2010, l-output relatat ma' dawn l-assi jiġi rreġistrat fil-pajjiż fejn jinżamm il-kontroll effettiv tal-assi. Il-valwazzjoni tal-assi. Fl-Irlanda, l-informazzjoni ġiet kontroverifikata mar-rapporti finanzjarji tal-kumpaniji. Kull Stat Membru jibgħat lill-Kummissjoni rapport ta' kull xahar dwar id-dazji doganali u l-imposti fuq il-produzzjoni taz-zokkor li huwa jkun ġabar (il-kontijiet A), kif ukoll rapport ta' kull tliet xhur dwar id-dazji stabbiliti li ma jkunux inklużi fil-kontijiet A (il-kontijiet B). L-evidenza kumplessiva għall-awditjar tindika li l-livell ta' żball fid-dħul ma kienx materjali. Fl-opinjoni tagħna, is-sistemi relatati mad-dħul li aħna eżaminajna kienu globalment effettivi. Il-kontrolli interni ewlenin tal-RPT li aħna vvalutajna f'ċerti Stati Membri kienu parzjalment effettivi. Ibbażat fuq dan l-eżaminar u s-sejbiet u l-konklużjonijiet tagħna għall-2016, aħna nirrakkommandaw li l-Kummissjoni: Riżervi tal-ING li huma speċifiċi għall-proċessi mhumiex inklużi fit-tabella. Il-Kummissjoni għandha tistabbilixxi u timmonitorja mill-qrib pjan ta' azzjoni dettaljat bi stadji importanti ċari biex tindirizza l-problemi fil-kompilazzjoni tal-kontijiet nazzjonali tal-Greċja. Il-Kummissjoni għandha tħeġġeġ lill-Istati Membri biex jużaw b'mod korrett il-kontijiet A u B u biex jiżguraw li dawn ikunu kompleti u korretti b'mod evidenti. L-objettivi tal-politika taħt din is-subintestatura jinkludu t-titjib tar-riċerka u l-innovazzjoni, it-tisħiħ tas-sistemi tal-edukazzjoni u l-promozzjoni tal-impjieg, l-iżgurar ta' suq uniku diġitali, il-promozzjoni tal-enerġija rinnovabbli u l-effiċjenza enerġetika, l-immodernizzar tas-settur tat-trasport u t-titjib tal-ambjent tan-negozju, speċjalment għall-intrapriżi żgħar u medji (SMEs). Ir-riċerka u l-innovazzjoni jirrappreżentaw 59 % tal-infiq, li sar permezz tas-Seba' Programm Kwadru għar-Riċerka u l-Iżvilupp Teknoloġiku 2007-2013 (is-"Seba' Programm Kwadru għar-Riċerka") u Orizzont 2020 – il-Programm Qafas għar-Riċerka u l-Innovazzjoni 2014-2020 ("Orizzont 2020"). Is-simplifikazzjoni hija importanti għaliex tnaqqas il-piż amministrattiv. Fl-2016, il-Kummissjoni ressqet miżuri ulterjuri ta' simplifikazzjoni: definizzjoni ġdida ta' rimunerazzjoni addizzjonali għar-riċerkaturi; razzjonalizzazzjoni tal-programm ta' ħidma ta' Orizzont 2020 għall-2018-2020; appoġġ immirat għal intrapriżi li jkunu għadhom kemm jibdew u għal innovaturi; u użu aktar mifrux ta' finanzjament f'forma ta' somma f'daqqa għal proġetti. Dawn il-miżuri jikkostitwixxu titjib meta mqabbla ma' programmi qafas ta' qabel. Miżuri ta' simplifikazzjoni huma maħsuba biex inaqqsu r-riskji ta' inċertezza legali u ta' trattament inkonsistenti tal-benefiċjarji. Din kienet problema rikorrenti fil-programmi qafas preċedenti, u aħna naraw li hemm opportunitajiet biex il-qafas legali jiġi ssimplifikat aktar. F'Lulju 2016 il-Kummissjoni ppubblikat regoli rriveduti għall-kalkolu tal-ispejjeż għall-persunal, iżda s-sors prinċipali ta' gwida, jiġifieri "Mudell tal-Ftehim tal-Għotja Annotat" (Annotated Model Grant Agreement), ma ġiex aġġornat qabel Novembru 2016. Ir-regoli rriveduti jinkludu formula kkumplikata li tista' tintuża għall-kalkolu ta' xi spejjeż għall-persunal; din iżżid il-kumplessità għall-benefiċjarji. Aħna sibna li, fil-prattika, l-applikazzjoni korretta tal-formula xorta waħda tista' tirriżulta f'sitwazzjoni fejn il-benefiċjarji jiddikjaraw aktar spejjeż milli jkunu tassew ġarrbu. Il-"Mudell tal-Ftehim tal-Għotja Annotat" evolva f'dokument dettaljat ħafna ta' aktar minn 700 paġna. Għal żewġ proġetti ta' Orizzont 2020, aħna sibna li l-Kummissjoni approvat ftehimiet ta' għotja fejn xi wħud mill-klawżoli meħtieġa kienu nieqsa jew kienu fformulati b'mod skorrett, u dan żied l-inċertezza legali. L-evidenza kumplessiva għall-awditjar tindika li l-livell ta' żball fl-infiq fuq "Kompetittività għat-tkabbir u l-impjiegi" kien materjali. Ibbażat fuq din l-analiżi u s-sejbiet u l-konklużjonijiet tagħna għall-2016, aħna nirrakkommandaw li l-Kummissjoni: Għal kull proġett, aħna analizzajna r-rapport ta' valutazzjoni li jiġi kkompletat mill-Uffiċjal tal-Proġetti tal-Kummissjoni bħala parti mill-kontrolli qabel ma jsir ir-rimborż tal-ispejjeż iddikjarati. Aħna vverifikajna jekk l-Uffiċjal tal-Proġetti sabx li: l-ispejjeż iddebitati għall-proġett kienu raġonevoli, meta mqabbla mal-progress li ġie rrappurtat; l-outputs u r-riżultati tal-proġett kienu ġew disseminati skont ir-rekwiżiti tal-ftehim ta' għotja. Ibbażat fuq ir-rapporti tal-Kummissjoni, aħna sibna li l-biċċa l-kbira mill-proġetti kisbu l-outputs u r-riżultati mistennija minnhom u, fi 12-il każ, il-Kummissjoni vvalutat li l-proġetti kellhom suċċess eċċezzjonali. Madankollu, ir-rapporti tal-Kummissjoni żvelaw ukoll li bosta proġetti kienu milquta minn problemi li naqqsu mill-prestazzjoni tagħhom: f'disa' każijiet, il-progress li ġie rrappurtat kien jikkonforma parzjalment biss mal-objettivi li dwarhom kien intlaħaq qbil mal-Kummissjoni; Inġenerali, aħna osservajna li d-diffikultajiet fil-ġestjoni u l-koordinazzjoni żdiedu meta l-proġetti kienu jinkludu għadd kbir ta' parteċipanti. Il-benefiċjarju (korp pubbliku ta' pajjiż terz li kien qed jipparteċipa fi proġett għall-iżvilupp ta' kisjiet protettivi għall-vapuri) iddikjara spejjeż li fil-fatt iġġarrbu minn entità oħra li ma kinitx parti mill-ftehim ta' għotja. L-ispejjeż ineliġibbli kienu jammontaw għal 100 % tal-ispejjeż totali li ġew eżaminati. L-ammonti ddikjarati għar-rimborż ma setgħux jiġu rikonċiljati mal-kontijiet tal-benefiċjarju (organizzazzjoni ta' riċerka mingħajr skop ta' qligħ li kienet qed tipparteċipa fi proġett kollaborattiv dwar l-iżvilupp ta' sistemi sikuri tal-katina tal-provvista), u l-benefiċjarju ma setax jipprovdi l-kalkoli kollha ta' bażi li ntużaw għat-tħejjija tad-dikjarazzjoni tal-ispejjeż. Aħna sibna li r-rata fis-siegħa li ntużat għall-kalkolu tal-ispejjeż għas-salarji kienet eċċessivament għolja. L-ispejjeż ineliġibbli kienu jammontaw għal 81 % tal-ispejjeż totali li ġew eżaminati. Il-benefiċjarju (korp pubbliku ta' pajjiż terz li kien qed jipparteċipa fi proġett fil-qasam tat-teknoloġija tal-bijokarburanti) ikkalkula l-ispejjeż għall-persunal b'mod skorrett u ddebita wkoll spejjeż mingħajr ma pprovda evidenza suffiċjenti li dawn kienu relatati mal-proġett. L-ispejjeż ineliġibbli kienu jammontaw għal 38 % tal-ispejjeż totali li ġew eżaminati. Il-benefiċjarju (SME li kienet qed tipparteċipa fi proġett għall-iżvilupp ta' soluzzjonijiet ikkoordinati għal emerġenzi tas-saħħa fl-UE) iddikjara spejjeż għall-persunal li kienu eċċessivament għolja u ddebita wkoll ammonti għal spejjeż għall-persunal li ġġarrbu barra mill-perjodu tad-dikjarazzjoni tal-ispejjeż. L-ispejjeż ineliġibbli kienu jammontaw għal 37 % tal-ispejjeż totali li ġew eżaminati. Aħna identifikajna għadd kbir ta' diskrepanzi fl-iskedi ta' ħin (timesheets) li fuqhom kienu bbażati l-ispejjeż għall-persunal li ġew iddikjarati mill-benefiċjarju (korp pubbliku li kien qed jipparteċipa fi proġett għall-iżvilupp ta' sistemi effiċjenti fl-użu tal-enerġija u bbażati fuq teknoloġiji tal-internet). L-ispejjeż ineliġibbli kienu jammontaw għal 21 % tal-ispejjeż totali li ġew eżaminati. testendi u tintensifika l-kampanja ta' komunikazzjoni tagħha biex il-benefiċjarji u l-awdituri indipendenti jkollhom għarfien tar-regoli ta' eliġibbiltà għall-infiq fuq ir-riċerka taħt l-FP7; fil-grupp tal-politika kollu, tagħmel li l-attivitajiet ta' kontroll tagħha jkunu mmexxija aktar mir-riskju, filwaqt li tiffoka l-kontrolli fuq benefiċjarji b'riskju għoli (pereżempju entitajiet b'inqas esperjenza ta' finanzjament Ewropew) u tnaqqas il-piż ta' kontrolli fuq benefiċjarji inqas riskjużi; għall-programmi l-ġodda 2014-2020 għar-riċerka u politiki interni oħra, tipprovdi gwida f'waqtha, konsistenti u ċara lill-benefiċjarji u lill-awtoritajiet maniġerjali fir-rigward tar-rekwiżiti riveduti tal-eliġibbiltà u l-kontroll. il-Fond Ewropew għall-Iżvilupp Reġjonali (FEŻR, 56 % tal-pagamenti tal-2016), li għandu l-għan li jnaqqas l-iskwilibriji reġjonali prinċipali permezz ta' appoġġ finanzjarju għall-ħolqien ta' infrastruttura u ta' investiment produttiv li joħloq l-impjiegi, prinċipalment għan-negozji; il-Fond Soċjali Ewropew (FSE, 21 %), li għandu l-għan li jtejjeb l-impjieg u l-opportunitajiet ta' xogħol, u li jħeġġeġ livell għoli ta' impjieg u l-ħolqien ta' aktar impjiegi u impjiegi aħjar; strumenti/fondi iżgħar oħra (3 %), bħall-Istrument Ewropew ta' Viċinat (appoġġ għall-kooperazzjoni transkonfinali u inizjattivi politiċi biex jissaħħu r-rabtiet bejn l-UE u l-ġirien tagħha) u l-Fond għal Għajnuna Ewropea għall-Persuni l-Aktar fil-Bżonn (FEAD – assistenza materjali biex tgħin lill-persuni joħorġu mill-faqar). L-2016 kienet l-aħħar sena li għaliha l-pagamenti kollha li kienu suġġetti għall-awditu tagħna huma relatati mal-perjodu ta' programmazzjoni 2007-2013. Aħna nosservaw li kien hemm ukoll kwistjoni ewlenija relatata mal-użu ta' fondi mill-istrumenti finanzjarji wara l-perjodu ta' eliġibbiltà li ntemm fil-31 ta' Diċembru 2015 (ara l-paragrafi 6.20 sa 6.21). Il-kawżi prinċipali tal-infiq ineliġibbli kienu l-ksur tar-regoli ta' eliġibbiltà nazzjonali/tal-UE. Il-maġġoranza tar-regoli li nkisru kienu nazzjonali. L-iżbalji l-aktar komuni kienu n-nuqqas ta' rendikont tal-entrati għall-ġustifikazzjoni tal-ispejjeż, l-ispejjeż ineliġibbli tas-salarji, il-kalkolu skorrett (jew l-ebda kalkolu) tad-diskrepanza fil-finanzjament għal proġetti li jiġġeneraw id-dħul, id-dikjarazzjoni ta' VAT rekuperabbli, l-applikazzjoni skorretta ta' korrezzjonijiet finanzjarji u n-nuqqas ta' konformità ma' regoli speċifiċi oħra ta' eliġibbiltà. Aħna qbadna għadd ta' riskji metodoloġiċi li jkunu jridu jiġu indirizzati biex it-trasparenza u l-affidabbiltà tar-rati residwi rrappurtati jiġu żgurati: Il-perjodu ta' rappurtar għar-rapport annwali tal-attività mhuwiex l-istess bħal dak għall-kontijiet annwali ppreżentati mill-Istati Membri. Id-DĠ huma meħtieġa jirrappurtaw dwar l-implimentazzjoni tal-pagamenti għas-sena kalendarja n, iżda l-Istati Membri jirrappurtaw dwar l-infiq iddikjarat lill-Kummissjoni għas-sena finanzjarja minn Lulju n-1 sa Ġunju n. Dan ifisser li l-Kummissjoni tipprovdi aċċertament għal perjodu differenti (sena kalendarja) minn dak li jintuża mill-awtoritajiet tal-Istati Membri (sena finanzjarja). Għalhekk, kull rapport annwali tal-attività għandu jindika b'mod ċar l-eżitu tal-valutazzjoni sħiħa li l-Kummissjoni twettaq fuq il-kontijiet inizjalment ippreżentati fir-rapport annwali tal-attività għas-sena preċedenti. Il-formoli ta' rappurtar għall-kontijiet ma jinkludux taqsima ddettaljata għal irtirar individwali u għall-ammonti skont l-Artikolu 137(2). Għalkemm jingħataw ċifri aggregati, hija biss informazzjoni ddettaljata fil-livell tal-operazzjonijiet li tista' tiżgura li jkun hemm rendikont adatt tal-entrati biex il-kontijiet jiġu aċċettati. Id-disponibbiltà diretta ta' din l-informazzjoni fis-sistema komuni ta' rappurtar tkun issaħħaħ it-trasparenza u tippermetti li jsiru l-kontrolli neċessarji. Madankollu, il-livell ta' żball stmat minna huwa ogħla mir-rati ta' żball li l-Kummissjoni rrappurtat fir-rapporti annwali tal-attività tagħha fuq il-bażi tar-riżultati tal-awtoritajiet tal-awditjar. Madankollu, dawn iż-żewġ settijiet ta' żbalji mhumiex kumparabbli bis-sħiħ, prinċipalment għar-raġunijiet li ġejjin: ir-rati residwi kkalkulati mill-Kummissjoni huma pluriennali u jieħdu kont tal-korrezzjonijiet finanzjarji kollha fil-livell tal-UE u f'dak tal-Istati Membri; ir-riżultati tagħna huma bbażati fuq kampjun statistikament rappreżentattiv ta' tranżazzjonijiet fil-livell tal-UE filwaqt li, għalkemm l-awtoritajiet tal-awditjar ġeneralment japplikaw kampjunar statistiku, huma jistgħu jagħżlu wkoll awditi ta' operazzjonijiet fuq il-bażi ta' kampjuni mhux statistiċi. L-evidenza kumplessiva għall-awditjar tindika li l-livell ta' żball fl-infiq fuq "Koeżjoni ekonomika, soċjali u territorjali" kien materjali. Ibbażat fuq din l-analiżi u s-sejbiet u l-konklużjonijiet tagħna għall-2016, aħna nirrakkommandaw li l-Kummissjoni: tiżgura li ammonti eliġibbli rrappurtati għall-istrumenti finanzjarji fl-għeluq ma jinżdidux artifiċjalment minħabba f'rappurtar eċċessiv tal-ammonti li jkunu ntużaw fil-livell tar-riċevituri finali. Ir-riskju huwa l-ogħla għall-fondi ta' garanzija, fejn multiplikatur artifiċjalment baxx ikun ifisser żieda mhux iġġustifikata fl-ispejjeż eliġibbli; tivverifika li l-pagamenti bil-quddiem relatati mal-għajnuna mill-Istat kienu ġew koperti minn infiq reali fil-livell tal-proġetti, li huwa l-uniku nfiq eliġibbli. Jenħtieġ li l-Kummissjoni tiżgura li l-awtoritajiet maniġerjali jkunu wettqu verifikazzjonijiet suffiċjenti biex ikun jista' jsir rendikont xieraq tal-entrati għall-approvazzjoni tal-pagamenti bil-quddiem u għat-tnaqqis ta' ammonti mhux iġġustifikati; tiżgura li l-infiq għall-proġetti l-kbar kollha jkun appoġġat minn deċiżjoni tal-Kummissjoni li tapprova l-proġett u li, fin-nuqqas ta' dan, l-infiq iddikjarat isir ineliġibbli. Jeżisti riskju partikolari fejn proġetti kbar jinqasmu f'sezzjonijiet iżgħar li jkunu taħt is-soll tal-proġetti l-kbar. tal-popolazzjoni tal-awditjar ta' strumenti finanzjarji u pagamenti bil-quddiem relatati mal-għajnuna mill-Istat. Għall-istrumenti finanzjarji, jenħtieġ li l-popolazzjoni tieħu kont xieraq tal-ammonti li jintużaw fil-livell tar-riċevituri finali u, għall-għajnuna mill-Istat, tal-infiq reali li jsir fil-livell tal-proġetti, kif jiġi rrappurtat fil-kontijiet; tal-esklużjoni tal-ammonti li tkun qed issirilhom valutazzjoni skont l-Artikolu 137(2) tar-Regolament (UE) Nru 1303/2013, mill-kalkolu tar-rata residwa kif irrappurtata mill-Istati Membri, billi l-inklużjoni tagħhom tirriżulta f'dikjarazzjoni insuffiċjenti tar-rata residwa u dan inaqqas it-trasparenza u l-affidabbiltà ta' dan l-indikatur ewlieni. il-prestazzjoni tal-proġetti, jiġifieri jekk il-proġetti kinux laħqu l-objettivi tagħhom u ssodisfawx il-miri ssettjati għal kull indikatur. Għall-perjodu ta' programmazzjoni 2007-2013, il-benefiċjarji kienu legalment meħtieġa jiddefinixxu u jirrappurtaw dwar l-outputs. Biex jivvalutaw il-kontribut ta' proġett għall-objettivi tal-programm operazzjonali, l-Istati Membri kellhom ukoll l-għażla li jiddefinixxu indikaturi tar-riżultati li jorbtu r-riżultati tal-proġetti mal-indikaturi korrispondenti għall-assi prijoritarju tal-programm operazzjonali. Aħna sibna li, għal 63 mill-168 proġett (38 %), kien hemm stabbilita sistema ta' kejl tal-prestazzjoni li torbot l-outputs u r-riżultati tal-proġetti ma' dawk fl-objettivi tal-programmi operazzjonali. F'101 każijiet oħra (60 %), aħna sibna għadd ta' dgħufijiet fil-mod kif l-awtoritajiet tal-Istati Membri kienu fasslu s-sistemi ta' prestazzjoni kemm fil-livell tal-programmi operazzjonali kif ukoll f'dak tal-proġetti. Id-dgħufijiet l-aktar frekwenti kienu: F'70 każ (42 % mill-168 każ), l-awtoritajiet ma kinux iddefinew indikaturi tar-riżultati u lanqas ma ssettjaw miri għall-kejl tal-prestazzjoni fil-livell tal-proġetti, jew inkella l-indikaturi ddefiniti tar-riżultati ma kinux konsistenti ma' dawk tal-programm operazzjonali. F'dawn iċ-ċirkustanzi, mhuwiex possibbli li jiġi ddeterminat jekk dawn il-proġetti għamlux xi kontribut għall-objettivi ġenerali tal-programm (ara wkoll il-paragrafu 6.55); fi 12-il każ, l-indikaturi tal-outputs tal-proġetti ma kinux konsistenti ma' dawk tal-programm operazzjonali. Filwaqt li r-regolamenti għaż-żewġ perjodi ta' programmazzjoni 2007-2013 u 2014-2020 ma jirrikjedux li l-Istati Membri jissettjaw indikaturi tar-riżultati fil-livell tal-proġetti, dan sar għal 90 (54 %) mill-168 proġett li eżaminajna. Hija prattika tajba għall-awtoritajiet maniġerjali u l-korpi intermedjarji li, kull fejn ikun possibbli, jissettjaw indikaturi tar-riżultati ta' dan it-tip, billi dan jippermetti li l-kontribut speċifiku li jsir minn proġett għall-objettivi tal-assi prijoritarju korrispondenti jkun jista' jitkejjel. Miksubin bis-sħiħ Parzjalment miksubin Ma setgħux jiġu vvalutati Mid-90 proġett b'sistema ta' kejl tal-prestazzjoni għall-outputs u r-riżultati, 43 (48 %) laħqu bis-sħiħ kemm l-objettivi tal-outputs kif ukoll dawk tar-riżultati ssettjati mill-awtoritajiet maniġerjali. 45 proġett ieħor (50 %) kienu laħqu l-objettivi tagħhom tal-outputs u tar-riżultati parzjalment. Minn dawn, fl-aħħar mill-aħħar sebgħa twettqu f'fażijiet matul iż-żewġ perjodi ta' programmazzjoni (2007-2013 u 2014-2020). Dawn il-proġetti kienu fi tliet programmi operazzjonali fi tliet Stati Membri (l-Ungerija, il-Polonja u r-Rumanija). Mis-70 proġett, 54 (77 %) kienu laħqu bis-sħiħ l-objettivi tal-outputs tal-awtoritajiet maniġerjali, filwaqt li 12 (17 %) oħra kienu laħqu dawk l-objettivi parzjalment u l-4 (6 %) li jifdal ma kienu laħqu l-ebda wieħed minnhom. Terz biss mill-proġetti eżaminati kellhom sistema ta' kejl tal-prestazzjoni b'indikaturi tal-outputs u tar-riżultati marbuta mal-objettivi tal-programmi operazzjonali. Il-maġġoranza tal-proġetti ssodisfaw l-objettivi tal-output tagħhom mill-inqas parzjalment. Madankollu, għal 42 % tal-proġetti ma kienx possibbli li jiġi identifikat u mkejjel kontribut speċifiku għall-objettivi ġenerali tal-programmi, peress li ma ġewx iddefiniti indikaturi tar-riżultati jew miri fil-livell tal-proġetti. il-pagament għall-prattiki agrikoli li huma ta' benefiċċju għall-klima u għall-ambjent (magħruf bħala l-"pagament ta' ekoloġizzazzjoni"; EUR 11,7 biljun fl-2016); Għat-tieni parti ta' dan il-kapitolu, li tiffoka fuq il-prestazzjoni, aħna eżaminajna: jekk, għal 193 proġett ta' investiment li konna eżaminajna bejn l-2014 u l-2016, il-benefiċjarji kinux wettqu l-investiment kif kien ippjanat u bi spiża raġonevoli; ċerti kwistjonijiet ta' prestazzjoni relatati mal-pagament il-ġdid ta' ekoloġizzazzjoni għal 197 azjenda agrikola. Aħna sibna li l-erjas eliġibbli kienu ġew iddeterminati b'mod aktar preċiż milli kien il-każ fi snin preċedenti. Ir-raġunijiet prinċipali għal dan it-titjib huma: Filwaqt li d-definizzjoni preċedenti rrestrinġiet l-eliġibbiltà għall-porzjon ta' roqgħa art koperta bil-ħaxix jew b'veġetazzjoni erbaċea oħra, issa l-ambitu ġie estiż għal kull tip ta' veġetazzjoni li hija tajba għar-rigħi, inklużi arbuxelli u siġar, dment li dawn ma jkunux predominanti. L-Istati Membri jistgħu wkoll jestendu l-eliġibbiltà għal art li fuqha l-veġetazzjoni mhux erbaċea tkun predominanti, jekk din tkun tagħmel parti mill-prattiki lokali stabbiliti. Ir-ritratti ta' hawn taħt juru l-bidla fil-politika. Qabel ir-riforma tal-PAK tal-2013, din ir-roqgħa art kellha rata ta' eliġibbiltà ta' 40 % li tikkorrispondi għall-kopertura li għandha ta' ħaxix. Taħt id-definizzjoni l-ġdida, ir-rata ta' eliġibbiltà żdiedet għal 60 %, biex tinkludi veġetazzjoni oħra li hija tajba għar-rigħi (bħal buxxijiet u siġar żgħar). Il-leġiżlazzjoni tal-UE tiddikjara li r-raba' li tintuża għat-tkabbir ta' ħaxix issir mergħa permanenti ladarba tkun ġiet eskluża min-newba tal-uċuħ tar-raba' għal ħames snin konsekuttivi. Fir-Repubblika Ċeka u fil-Polonja, id-database tal-LPIS ma kien fiha l-ebda informazzjoni dwar l-użu li kien sar mill-art fil-passat. F'sitwazzjonijiet bħal dawn, l-awtoritajiet ma jistgħux iwettqu kontrolli reċiproċi awtomatizzati biex jivverifikaw jekk raba' li tintuża għat-tkabbir ta' ħaxix tkunx saret mergħa permanenti. Dan joħloq ir-riskju li l-awtoritajiet ma jaqbdux EFAs iddikjarati li fil-fatt ikunu jinsabu fuq mergħat permanenti (jiġifieri mhux fuq raba'). Aħna sibna wkoll dgħufijiet fil-klassifikazzjoni ta' mergħat permanenti jew bil-kontrolli reċiproċi relatati fil-Ġermanja (il-Bavarja, Mecklenburg-Vorpommern, Nordrhein-Westfalen, is-Sassonja-Anhalt, Schleswig Holstein), Franza, l-Italja (il-Lombardia), il-Portugall u r-Renju Unit (l-Ingilterra). Għal tliet każijiet fil-kampjun tagħna relatati ma' miżuri tas-suq, l-aġenziji tal-pagamenti kienu rrimborżaw spejjeż li kienu parzjalment ineliġibbli. Għalkemm miżuri ta' dan it-tip jirrappreżentaw parti żgħira mill-infiq kumplessiv tal-FAEG, dawn l-iżbalji jikkostitwixxu sors sinifikanti ta' pagament eċċessiv fil-kampjun tagħna għal dan il-fond. Għall-iżvilupp rurali, mill-153 tranżazzjoni li eżaminajna, 64 kienu relatati mal-erja u 89 ma kinux relatati mal-erja (tipikament proġetti ta' investiment). Minn dawn il-153 tranżazzjoni, 58 (38 %) kien fihom żbalji, li minnhom 38 kienu kwantifikabbli. Fir-rigward tal-10 tranżazzjonijiet relatati mal-ambjent, l-azzjoni klimatika u s-sajd, li ġew ikkampjunati, 5 (50 %) kien fihom żbalji, li minnhom 3 kienu kwantifikabbli. Għat-tranżazzjonijiet eżaminati li ma kinux relatati mal-erja, dak li kkawża l-iżball primarjament kien in-nuqqas ta' konformità mar-rekwiżiti ta' eliġibbiltà. Għall-ambjent, l-azzjoni klimatika u s-sajd, it-tliet żbalji kwantifikabbli wkoll irriżultaw minn infiq ineliġibbli. Fir-RAA 2016 tiegħu, id-DĠ AGRI jippreżenta rata kumplessiva ta' żball aġġustata (RŻA) ta' 2,5 % għall-infiq taħt il-PAK. Din iċ-ċifra hija konsistenti mal-konklużjoni tal-awditjar tagħna li l-livell ta' żball għal dan il-qasam ta' nfiq huwa materjali. Ir-RAA tħejjew f'konformità mal-istruzzjonijiet tad-DĠ BUDG, u l-metodi li ntużaw għall-kalkolu tar-rati ta' żball ma jindikawx li hemm xi problemi metodoloġiċi. L-għadd ta' tranżazzjonijiet li aħna awditjajna fl-2016 fl-oqsma tas-sajd, l-ambjent u l-azzjoni klimatika huwa statistikament żgħir wisq biex inkunu nistgħu nqabblu l-informazzjoni dwar ir-regolarità tal-infiq irrappurtata minn dawn it-tliet DĠ mar-riżultati tal-awditjar tagħna. L-evidenza kumplessiva tindika li l-livell ta' żball fl-infiq fuq "Riżorsi naturali" u fil-qasam li kien suġġett għal valutazzjoni speċifika li tkopri "żvilupp rurali, ambjent, azzjoni klimatika u sajd" (ara l-paragrafi 7.9 u 7.20) kien materjali. Madankollu, għall-FAEG (li jirrappreżenta aktar minn tliet kwarti tal-infiq taħt l-Intestatura 2 tal-QFP), il-livell ta' żball stmat minna fl-2016 huwa taħt is-soll ta' materjalità (ara l-paragrafi 7.9 u 7.11). Ibbażat fuq din l-analiżi u s-sejbiet u l-konklużjonijiet tagħna għall-2016, aħna nirrakkomandaw li l-Kummissjoni: Matul dawn l-aħħar tliet snin (2014-2016), aħna eżaminajna xi kwistjonijiet magħżula, relatati mal-prestazzjoni, għal 193 proġett li jinvestu f'assi tanġibbli. Aħna sibna li: 95 % tal-investimenti li kienu ġew ikkompletati fiż-żmien taż-żjara tal-awditjar tagħna kienu twettqu kif kien ippjanat; f'34 % tal-każijiet ma kienx hemm evidenza suffiċjenti li l-ispejjeż kienu raġonevoli. Mill-193 proġett ta' investiment li eżaminajna, 139 kienu ġew ikkompletati fiż-żmien taż-żjara tal-awditjar tagħna. Aħna vverifikajna jekk dawn il-proġetti ta' investiment ikkompletati kinux twettqu kif kien ippjanat; 95 % tal-investimenti ssodisfaw dan il-kriterju. Fl-2014-2016 aħna analizzajna 193 proġett ta' investiment biex naraw jekk kienx hemm evidenza suffiċjenti li l-ispejjeż kienu raġonevoli. Aħna sibna li kien hemm evidenza suffiċjenti għal 127 mill-proġetti (66 %). Madankollu, ma kienx hemm evidenza suffiċjenti li l-ispejjeż kienu raġonevoli f'66 każ (34 %). Il-kost unitarju standard għas-saqaf ġie minn pubblikazzjoni li hija wieħed mis-sorsi indipendenti ta' informazzjoni dwar il-kummerċ agrikolu l-aktar użati fir-Renju Unit. Il-prezzijiet fil-pubblikazzjoni jiġu aġġornati kull sena. Attwalment aħna qed naħdmu fuq awditu biex nanalizzaw l-użu tas-sistema ta' possibbiltajiet ta' spejjeż simplifikati f'aktar dettall, bil-ħsieb li nippubblikaw rapport speċjali dwar is-suġġett fl-2018. Fl-2016 aħna awditjajna l-ewwel sena tal-pagament ta' ekoloġizzazzjoni. L-objettiv tal-iskema l-ġdida ta' ekoloġizzazzjoni huwa biex din tgħin lill-azjendi agrikoli tal-UE jirrispettaw aktar l-ambjent permezz ta' tliet prattiki li jindirizzaw kemm l-għanijiet tal-politika dwar il-klima kif ukoll dawk tal-politika dwar l-ambjent: id-diversifikazzjoni tal-uċuħ tar-raba'; iż-żamma ta' bwar permanenti eżistenti; l-istabbiliment ta' erjas b'fokus ekoloġiku (EFAs). Minbarra x-xogħol tagħna relatat mar-regolarità (ara l-paragrafi 7.16 sa 7.18), aħna vvalutajna kemm inbidlu l-prattiki relatati mad-diversifikazzjoni tal-uċuħ tar-raba' u mal-EFA minn meta l-ekoloġizzazzjoni ġiet introdotta. Aħna vvalutajna dan għal 197 azjenda agrikola li rċevew pagament ta' ekoloġizzazzjoni. Hawn taħt, aħna nippreżentaw ir-riżultati għall kull waħda miż-żewġ prattiki. Aħna nittrattaw is-suġġett taż-żamma ta' bwar permanenti eżistenti fil-paragrafu 7.17. Ma sibniex problemi għall-irqajja' art li ġew irreġistrati korrettement fl-LPIS. Madankollu, mhux il-bwar permanenti kollha kienu ġew irreġistrati sew b'dan il-mod, u f'każ wieħed dan kien wassal għal ksur tar-rekwiżit taż-żamma ta' ESPG. Aħna qed nanalizzaw fid-dettall it-tfassil u l-implimentazzjoni tal-ekoloġizzazzjoni fl-ewwel sena tagħha, bil-ħsieb li nippubblikaw rapport speċjali. L-eżaminar li wettaqna tal-prestazzjoni ta' proġetti ta' investiment fl-iżvilupp rurali wera li 95 % tal-investimenti kienu twettqu kif kien ippjanat, għalkemm f'34 % tal-każijiet ma kienx hemm evidenza suffiċjenti li l-ispejjeż kienu raġonevoli. Fejn fattibbli, l-użu ta' opzjonijiet ta' spejjeż simplifikati jillimita b'mod effettiv ir-riskji ta' prezzijiet eċċessivi — dment li dawn ikunu ssettjati fil-livell it-tajjeb. Attwalment aħna qed naħdmu fuq awditu biex nanalizzaw l-użu ta' opzjonijiet ta' spejjeż simplifikati f'aktar dettall, bil-ħsieb li nippubblikaw rapport speċjali dwar is-suġġett fl-2018. Ix-xogħol li wettaqna fuq il-prestazzjoni tal-ekoloġizzazzjoni identifika xi bidliet pożittivi fil-prattiki agrikoli wara l-introduzzjoni tal-iskema, speċjalment f'termini ta' EFAs. Fil-kampjun tagħna, l-erja agrikola li fuqha sibna bidliet pożittivi kienet tammonta għal madwar 3,5 % tar-raba' (ara l-paragrafi 7.50 u 7.53). Il-limiti inferjuri u superjuri tal-iżball għal Agrikoltura: Appoġġ tas-suq u għajnuna diretta huma: 0,8 u 2,6 %. Il-limiti inferjuri u superjuri tal-iżball għal Żvilupp rurali, ambjent, azzjoni klimatika u sajd huma: 2,1 u 7,7 %. l-eliġibbiltà u d-daqs tal-ħbula agrikoli, b'mod partikolari ta' mergħat permanenti, jiġu vvalutati u rreġistrati b'mod korrett mill-Istati Membri fuq il-bażi tal-kriterji applikabbli tal-UE permezz ta' analiżi komprensiva tal-ortoimmaġnijiet l-aktar reċenti (ara l-paragrafi 3.9, 3.10 u 3.20); tittieħed azzjoni korrettiva immedjata mill-Istati Membri fejn is-SIAK tinstab li tkun milquta minn żbalji sistemiċi, speċjalment fir-rigward ta' trattament amministrattiv skorrett ta' applikazzjonijiet għall-għajnuna (ara l-paragrafu 3.15 u l-Kaxxa 3.5); il-kotba tad-debituri tal-Istati Membri jkun fihom informazzjoni sħiħa u affidabbli dwar l-ammonti u n-natura ta' djun u li proċeduri effettivi ta' rkupru/infurzar jiġu applikati mingħajr dewmien mhux dovut (ara l-paragrafi 3.24 u 3.25); L-objettiv prinċipali tal-programm "Ikel u għalf" huwa li jiżgura s-saħħa tal-bnedmin, tal-annimali u tal-pjanti fl-istadji kollha tal-katina alimentari. L-akbar element ta' nfiq ikopri r-rimborż tal-ispejjeż tal-Istati Membri taħt programmi approvati mill-Kummissjoni għal ċertu mard tal-annimali. "Ewropa Kreattiva" huwa l-programm qafas tal-UE li jipprovdi appoġġ għas-settur tal-kultura u dak awdjoviżiv. L-Intestatura 3 tinkludi wkoll għadd ta' programmi li għandhom l-għan li jissodisfaw l-objettiv komuni tat-tisħiħ tal-qasam ta' sigurtà u ċittadinanza; b'mod partikolari, il-programmi dwar ġustizzja, konsumaturi u l-programm dwar drittijiet, ugwaljanza u ċittadinanza. is-sistemi prinċipali li l-Kummissjoni u l-Istati Membri jużaw biex jipprovdu aċċertament għall-pagamenti li jsiru taħt il-programm SOLID, l-AMIF u l-FSI. Aħna wettaqna wkoll ittestjar addizzjonali ta' kampjun ta' 35 tranżazzjoni b'appoġġ għall-funzjonament tas-sistemi: 24 taħt il-ġestjoni kondiviża tal-Kummissjoni u l-Istati Membri, u 11 taħt il-ġestjoni diretta tal-Kummissjoni. Il-kampjun ta' tranżazzjonijiet taħt ġestjoni kondiviża ffoka fuq il-programm SOLID, billi fl-2016 il-biċċa l-kbira mill-infiq li ġie approvat mill-Kummissjoni kompla jsir taħt dak il-programm. Aħna eżaminajna, prinċipalment, dawk is-sistemi tal-Istati Membri li l-Kummissjoni vvalutat bħala li jipprovdu livell raġonevoli ta' aċċertament; Mill-15-il tranżazzjoni li eżaminajna, 4 kienu milquta minn żbalji kwantifikabbli, li minnhom 3 kienu taħt it-2 % tal-valur tat-tranżazzjoni li ġie eżaminat. Billi dan il-kampjun ma kienx intenzjonat li jkun rappreżentattiv tal-infiq taħt din l-intestatura tal-QFP, ma ġietx ikkalkulata rata ta' żball. L-eżaminar li wettaqna tal-kampjun addizzjonali ta' tranżazzjonijiet (ara l-paragrafu 8.6(b)) ikkonferma b'mod ġenerali l-valutazzjonijiet li l-Kummissjoni kienet wettqet tal-livell ta' aċċertament ipprovdut mis-sistemi tal-Istati Membri. Kien hemm għadd kbir ta' abbozzi ta' Programmi tal-AMIF/FSI (eż. il-programm tal-FSI għall-Ġermanja kellu 10 verżjonijiet u l-programm tal-AMIF għar-Renju Unit kellu 9 verżjonijiet) li tħejjew mill-Istati Membri u ġew eżaminati mill-Kummissjoni qabel ma ġew approvati. Il-valutazzjoni li twettqet mill-Kummissjoni tas-sistemi tal-Istati Membri għall-AMIF u l-FSI, spiss kienet ibbażata fuq informazzjoni li ma kinitx iddettaljata biżżejjed, b'mod partikolari fil-qasam tal-istrateġiji tal-awditjar. Esternalizzazzjoni tax-xogħol tal-awditjar fir-rigward tal-programm SOLID: Proċeduri għall-kontroll tal-kwalità ta' xogħol tal-awditjar esternalizzat, li ma kinux iddokumentati b'mod suffiċjenti. Fl-Awstrija u fi Spanja, kontrolli fuq il-post li twettqu mill-awtoritajiet responsabbli ma ġewx iddokumentati b'mod suffiċjenti, u fi Spanja, il-kampjuni għall-ispezzjoni ma ttiħdux mill-popolazzjoni sħiħa. Spanja u Franza ma għandhomx għodda tal-IT iddedikata għall-ġestjoni u l-kontroll tal-fondi. Dgħufijiet fl-attivitajiet tal-awditjar li twettqu mill-awtoritajiet tal-awditjar: Fil-Ġermanja u fl-Awstrija ma kienx hemm evidenza suffiċjenti li l-awtorità responsabbli kienet ikkonformat mal-kriterji ta' nomina. Fi Franza, il-metodoloġija ta' kampjunar ma ħaditx inkunsiderazzjoni d-differenzi bejn l-AMIF u l-FSI f'termini ta' riskji inerenti. Fil-Ġermanja kien hemm ittestjar limitat tal-kontrolli amministrattivi. Aħna eżaminajna pagament ta' assistenza ta' emerġenza li sar mill-Kummissjoni (id-DĠ Migrazzjoni u Affarijiet Interni) lill-Greċja biex migranti li kienu ġejjin minn pajjiżi terzi, jiġu ttrasportati mill-gżejjer Griegi għall-Greċja kontinentali bejn Awwissu u Novembru 2015, fil-quċċata tal-kriżi tar-refuġjati. L-awtoritajiet Griegi ħallsu EUR 8 miljun biex jikru bastimenti li kellhom jintużaw għat-trasport, l-akkommodazzjoni u l-forniment ta' ikel ħafif lill-migranti. Taħt ftehim li ġie ffirmat mal-awtoritajiet Griegi f'Novembru 2015, il-Kummissjoni kkontribwiet għotja ta' EUR 6 miljun għal din l-azzjoni. Il-kumpaniji tat-trasport marittimu li ntgħażlu ttrasportaw aktar minn 150 000 migrant, ipprovdewlhom akkommodazzjoni u ikel ħafif, u talbu ħlas ta' EUR 60 mingħand il-migranti adulti għal kull biljett (lit-tfal żammewlhom sa EUR 30) biex jittrasportawhom, u b'hekk għamlu profitt li laħħaq id-EUR 9 miljun. Il-bastimenti ma ġarrewx passiġġieri fuq il-vjaġġi tagħhom mill-Greċja kontinentali biex jiġbru lill-migranti mill-gżejjer. Il-Kummissjoni kienet infurmata li l-migranti ntalbu ħlas mill-kumpaniji tat-trasport marittimu. Madankollu, meta vvalutat l-azzjoni proposta f'Ottubru 2015, u evalwat il-prestazzjoni tal-azzjoni qabel ħallset il-bilanċ tal-għotja f'Marzu 2016, il-Kummissjoni ma rreferietx għall-introjtu potenzjali mill-migranti. Fid-dokumentazzjoni tal-kuntratt bejn l-awtoritajiet Griegi u l-kumpaniji tat-trasport marittimu kien hemm referenza li l-migranti jintalbu ħlas, iżda ma saret ebda stima ta' dan id-dħul. Għalhekk, hemm nuqqas ta' trasparenza dwar kif il-finanzjament kellu jinqasam bejn sorsi pubbliċi u d-dħul mill-migranti, għal din l-azzjoni ta' emerġenza. Il-prezz medju tas-suq għal biljett tar-ritorn għar-rotot ikkonċernati fil-klassi ekonomika fl-istaġun meta t-turiżmu jkun fl-eqqel tiegħu kien massimu ta' EUR 90. L-introjtu mill-migranti, li laħħaq sa EUR 60 għal kull biljett, ikkontribwixxa għad-dħul, u konsegwentement għal kwalunkwe profitt li għamlu l-kumpaniji tat-trasport marittimu. Il-leġiżlazzjoni tal-UE ma tippermettix li benefiċjarji ta' għotjiet mill-UE jiksbu profitti mill-implimentazzjoni ta' proġett, u fil-fatt l-awtoritajiet Griegi, bħala l-benefiċjarju tal-għotja, ma għamlux profitt. Il-kuntratti tal-awtoritajiet Griegi mal-kumpaniji tat-trasport marittimu koprew l-użu ta' bastimenti għal perjodi sa massimu ta' 20 jum, bi spiża ta' bejn EUR 30 000 u EUR 40 000 kuljum għal kull vapur, għal total ta' 228 jum ta' tbaħħir. Kien hemm jiem li fihom il-vapuri baqgħu inattivi fil-port, iżda l-kumpaniji tħallsu kif kien maqbul fil-kuntratt. Tliet vapuri baqgħu inattivi fil-port għal tlett ijiem, erbat ijiem u ħamest ijiem rispettivament, li għalihom il-kumpaniji tat-trasport marittimu tħallsu EUR 415 500 . Ir-Rapporti Annwali tal-Attività tad-DĠ HOME u d-DĠ COMM tħejjew f'konformità mal-istruzzjonijiet li ngħataw mid-DĠ Baġit, u l-metodi li ntużaw għall-kalkolu tar-rati ta' żball ma jindikawx li hemm problemi metodoloġiċi. L-għadd ta' tranżazzjonijiet li aħna awditjajna fl-2016 huwa statistikament żgħir wisq biex inkunu nistgħu nqabblu l-informazzjoni dwar ir-regolarità tal-infiq li ġiet irrappurtata minn dawn id-DĠ mar-riżultati tal-awditjar tagħna. "Ewropa Globali" tkopri n-nefqa fuq l-azzjoni esterna kollha (politika barranija) iffinanzjata mill-baġit ġenerali tal-UE. Il-politiki għandhom l-għan li: jippromwovu l-valuri tal-UE lil hinn mit-territorju tagħha, bħad-drittijiet tal-bniedem, id-demokrazija u l-istat tad-dritt; jindirizzaw l-isfidi globali ewlenin, bħat-tibdil fil-klima u t-telf tal-bijodiversità; iżidu l-impatt tal-kooperazzjoni għall-iżvilupp, tal-UE, bil-għan ewlieni li jgħinu sabiex jinqered il-faqar; jinvestu fil-prosperità u l-istabbiltà fit-tul tal-pajjiżi tal-viċinat tal-UE, kemm permezz tat-tħejjija ta' pajjiżi kandidati għas-sħubija kif ukoll permezz tal-politika tal-viċinat; isaħħu s-solidarjetà Ewropea wara li jkunu seħħew diżastri naturali jew diżastri magħmula mill-bniedem; itejbu l-prevenzjoni u r-riżoluzzjoni tal-kriżijiet, jippreservaw il-paċi u jsaħħu s-sigurtà internazzjonali. Id-direttorati ġenerali prinċipali li huma involuti fl-implimentazzjoni tal-baġit għall-azzjoni esterna huma d-Direttorat Ġenerali għall-Kooperazzjoni Internazzjonali u l-Iżvilupp (DĠ DEVCO), id-Direttorat Ġenerali għall-Viċinat u n-Negozjati għat-Tkabbir (DĠ NEAR), id-Direttorat Ġenerali għall-Protezzjoni Ċivili u l-Operazzjonijiet tal-Għajnuna Umanitarja Ewropej (ECHO) u s-Servizz tal-Istrumenti tal-Politika Barranija (FPI). Il-Kummissjoni kienet applikat miżuri korrettivi li affettwaw direttament 13 mit-tranżazzjonijiet li kkampjunajna. Dawn il-miżuri kienu rilevanti għall-kalkoli tagħna, billi naqqsu l-istima tagħna tal-livell ta' żball għal dan il-kapitolu b'0,3 punti perċentwali. L-appoġġ baġitarju huwa kontribuzzjoni għall-baġit ġenerali ta' Stat jew għall-baġit li l-Istat jalloka għal politika speċifika jew objettiv speċifiku. Aħna eżaminajna jekk il-Kummissjoni kinitx irrispettat il-kundizzjonijiet li jirregolaw il-pagamenti relatati ma' appoġġ baġitarju li jingħata lil pajjiżi sħab kif ukoll jekk kinitx ivverifikat li l-kundizzjonijiet ġenerali ta' eliġibbiltà (bħal progress sodisfaċenti fil-ġestjoni finanzjarja mis-settur pubbliku) kienu ġew irrispettati. Minbarra l-iżbalji li kkwantifikajna, aħna identifikajna 32 żball mhux kwantifikabbli relatati man-nuqqas ta' konformità ma' obbligi legali jew kuntrattwali. Is-seba' tranżazzjonijiet relatati mal-appoġġ baġitarju li ġew eżaminati ma kien fihom l-ebda żball. Il-maġġoranza tat-tranżazzjonijiet, 108 (69 %) kienu ħielsa minn żbalji. L-istudju eżamina kampjun rappreżentattiv ta' tranżazzjonijiet li saru taħt kuntratti li ngħalqu bejn Settembru 2015 u Awwissu 2016, u uża metodoloġija li d-DĠ DEVCO ilu juża mill-2012. Aħna vvalutajna din il-metodoloġija u sibna li, b'mod ġenerali, din kienet adatta għall-iskop tagħha u effettiva. Minkejja dan, fl-analiżi li wettaqna tal-istudju dwar ir-RER aħna sibna li kien hemm lok għal titjib f'għadd ta' aspetti, partikolarment fir-rigward tal-livell ta' ġudizzju li kellhom l-awdituri biex jagħmlu stimi tal-iżbalji għal tranżazzjonijiet individwali. Aħna vvalutajna wkoll is-sistemi tad-DĠ DEVCO. Ir-riżultati ta' xogħolna huma ppreżentati fid-dettall fir-Rapport Annwali tagħna dwar it-8, id-9, l-10 u l-11-il Fond Ewropew għall-Iżvilupp (il-paragrafi 28 sa 33). Għall-eżerċizzju attwali, aħna eżaminajna r-Rapport Annwali tal-Attività 2016 tad-DĠ NEAR. Aħna eżaminajna wkoll ir-Rapport Annwali tal-Attività 2016 tad-DĠ DEVCO. Ir-riżultati huma ppreżentati fir-Rapport Annwali tagħna dwar it-8, id-9, l-10 u l-11-il Fond Ewropew għall-Iżvilupp (il-paragrafi 34 sa 37). L-evidenza kumplessiva għall-awditjar tindika li l-livell ta' żball fl-infiq fuq "Ewropa Globali" kien materjali. Ibbażat fuq din l-analiżi u s-sejbiet u l-konklużjonijiet tagħna għall-2016, aħna nirrakkommandaw li d-DĠ NEAR: Aħna eżaminajna l-infiq, li l-Kummissjoni aċċettat, għal ftehim ta' kontribuzzjoni ffirmat ma' organizzazzjoni internazzjonali li taħdem għat-titjib tal-kapaċità ta' sigurtà tal-persunal lokali. Is-sħab tal-benefiċjarju ma setgħux jipprovdu d-dokumenti ta' sostenn (kollha jew xi wħud minnhom) biex jiġġustifikaw bosta mill-ispejjeż awditjati, b'mod partikolari spejjeż għall-konsulenza, spejjeż għall-ivvjaġġar u spejjeż operazzjonali oħra, li għalhekk tqiesu li kienu ineliġibbli. L-infiq ineliġibbli rriżulta f'rata ta' żball ta' 41 %. Aħna eżaminajna l-infiq, li l-Kummissjoni aċċettat, għal għotja lil NGO li taħdem fil-qasam ta' aċċess għal servizzi tas-saħħa sesswali u riproduttiva. Il-benefiċjarju ma setax jipprovdi dokumenti ta' sostenn biex jiġġustifika xi wħud mill-ispejjeż awditjati, b'mod partikolari dawk li jikkonċernaw salarji tal-persunal, assigurazzjoni, taxxa nazzjonali fuq l-introjtu, u kiri ta' vetturi u klassijiet. Għalhekk, dawn l-ispejjeż tqiesu li kienu ineliġibbli. Ir-rata ta' żball relatata kienet ta' 50 %. Aħna eżaminajna l-infiq, li l-Kummissjoni aċċettat, għal kontribuzzjoni li saret lil fond fiduċjarju mmaniġġjat minn organizzazzjoni internazzjonali li taħdem fil-qasam ta' tħejjija għal pandemija tal-influwenza fl-Asja. Il-benefiċjarju ma setax jipprovdi dokumenti ta' sostenn biex jiġġustifika xi wħud mill-ispejjeż awditjati, b'mod partikolari dawk għal mediċini u tagħmir mediku. Għalhekk, dawn l-ispejjeż tqiesu li kienu ineliġibbli fl-istudju dwar ir-RER, li hija konklużjoni li aċċettajna. Ir-rata ta' żball relatata kienet ta' 35 %. Aħna eżaminajna l-infiq, li l-Kummissjoni aċċettat, għal ftehim ta' kontribuzzjoni ffirmat ma' organizzazzjoni internazzjonali għall-konservazzjoni u l-użu sostenibbli ta' riżorsi ġenetiċi tal-annimali fl-Afrika. Il-Kummissjoni kienet aċċettat u kkontabilizzat ammont li kien ogħla mill-ammont totali tal-infiq imġarrab li ġie ddikjarat mill-benefiċjarju fl-uniku rapport finanzjarju disponibbli. L-ammont li ġie ddikjarat b'mod eċċessiv u li kien ineliġibbli rriżulta f'rata ta' żball ta' 82 %. Aħna eżaminajna l-infiq, li l-Kummissjoni aċċettat, għal kontribuzzjoni mogħtija lil entità pubblika li taħdem għat-tisħiħ tar-rwol tal-forzi taż-żamma tal-paċi istituzzjonali f'ċerti reġjuni tal-pajjiż. Il-benefiċjarju kien xtara motoċikletti fis-suq lokali mingħajr prova suffiċjenti li dawn kienu oriġinaw minn pajjiż eliġibbli. Peress li dan ma kienx konformi mar-"regola tal-oriġini", l-ispejjeż involuti kienu ineliġibbli; madankollu, f'dan il-każ, il-Kummissjoni aċċettathom b'mod żbaljat. Aħna sibna li żewġ pagamenti (pagament bil-quddiem ta' 40 % u l-pagament finali tal-bilanċ għall-istess xiri) kienu ineliġibbli. Ir-rati ta' żball għal dawn iż-żewġ tranżazzjonijiet kienu ta' 27 % u 20 % rispettivament. Aħna eżaminajna l-infiq, li l-Kummissjoni aċċettat, għal ftehim li sar ma' organizzazzjoni reġjonali li tippromwovi t-tisħiħ tal-kapaċitajiet fil-qasam tal-ambjent. Il-benefiċjarju ma kienx irrispetta r-regoli tal-akkwist li jirrikjedu li mill-inqas tliet fornituri jiġu kkonsultati biex il-proċedura tal-offerti tkun kompetittiva. L-infiq ineliġibbli rriżulta f'rata ta' żball ta' 20 %. il-Kummissjoni, u b'mod partikolari d-DĠ ELARG, jiżguraw li l-istruzzjonijiet lill-persunal jiddikjaraw li l-approvazzjonijiet għandhom isiru biss abbażi ta' nfiq imġarrab u ma għandhomx ikunu bbażati fuq l-istimi proprji tagħhom; l-FPI jakkredita l-missjonijiet kollha tal-PESK skont il-"valutazzjoni fuq sitt pilastri". In-nefqa amministrattiva tinkludi n-nefqa fuq riżorsi umani, li tirrappreżenta madwar 60 % tat-total, kif ukoll in-nefqa fuq bini, tagħmir, enerġija, komunikazzjoni u teknoloġija tal-informatika. Ix-xogħol tagħna tul ħafna snin jindika li dan l-infiq għandu riskju baxx. Ir-rapporti annwali tal-attività li aħna eżaminajna ma identifikawx livelli materjali ta' żball; dan huwa konsistenti mar-riżultati tal-awditjar proprji tagħna. Il-Qorti tal-Ġustizzja tal-Unjoni Ewropea ġiet assenjata 137 post addizzjonali, fil-biċċa l-kbira minħabba f'żieda fl-għadd ta' mħallfin u ta' avukati ġenerali. L-istituzzjonijiet ħolqu 53 post b'konnessjoni mat-tneħħija gradwali tad-deroga għat-traduzzjoni għal-lingwa Irlandiża. Aħna eżaminajna wkoll kif l-għadd ibbaġitjat ta' aġenti kuntrattwali kien inbidel. Dan żdied minn 4 517 għal 5 417 bejn l-2013 u l-2017 — żieda ta' 19,9 %. L-aġenti kuntrattwali kienu jirrappreżentaw 11,4 % tal-għadd ta' membri tal-persunal fit-tabella tal-persunal fl-2013, u 14,2 % fl-2017. L-użu li l-Parlament Ewropew għamel tal-aġenti kuntrattwali biex jitwettqu kompiti li qabel kienu jsiru minn kuntratturi esterni jirrappreżenta l-biċċa l-kbira minn din iż-żieda. Ibbażat fuq dan l-eżaminar u s-sejbiet u l-konklużjonijiet tagħna għall-2016, aħna nirrakkommandaw li: Il-Kummissjoni għandha tieħu passi ulterjuri biex tiżgura li l-membri tal-persunal jipprovdu dokumenti li jikkonfermaw is-sitwazzjoni personali tagħhom fuq bażi regolari, kif ukoll biex ittejjeb is-sistemi għall-ipproċessar f'waqtu ta' dawk id-dokumenti li jkollhom impatt fuq il-kalkolu ta' allowances tal-familja (ara r-Rapport Annwali 2013, il-paragrafi 9.11 u 9.20). Is-SEAE għandu jieħu passi ulterjuri biex jiżgura li l-membri tal-persunal jipprovdu dokumenti li jikkonfermaw is-sitwazzjoni personali tagħhom fuq bażi regolari, kif ukoll biex itejjeb is-sistemi għall-ipproċessar f'waqtu ta' dawk id-dokumenti li jkollhom impatt fuq il-kalkolu ta' allowances tal-familja (ara r-Rapport Annwali 2013, il-paragrafi 9.13 u 9.20). Is-SEAE għandu jtejjeb it-tfassil, il-koordinazzjoni u t-tmexxija tal-proċeduri ta' akkwist billi l-Kwartieri Ġenerali tiegħu jipprovdi aktar appoġġ u gwida lid-Delegazzjonijiet (ara r-Rapport Annwali 2013, il-paragrafi 9.14, 9.15 u 9.20). Imnedija fl-1959, il-FEŻ huma l-istrument prinċipali li permezz tiegħu l-Unjoni Ewropea (UE) tipprovdi għajnuna għall-kooperazzjoni għall-iżvilupp lill-pajjiżi Afrikani, tal-Karibew u tal-Paċifiku (AKP) u lill-pajjiżi u t-territorji extra-Ewropej (PTEE). Il-ftehim ta' sħubija li ġie ffirmat f'Cotonou fit-23 ta' Ġunju 2000 għal perjodu ta' 20 sena ("il-Ftehim ta' Cotonou") huwa l-qafas attwali li jirregola r-relazzjonijiet tal-UE mal-pajjiżi AKP u l-PTEE. L-objettiv prinċipali tiegħu huwa li t-tnaqqis, u eventwalment il-qerda, tal-faqar. Il-FEŻ huma partikolari minħabba li: huma ffinanzjati mill-Istati Membri skont kwoti, jew "koeffiċjenti tal-kontribuzzjoni", li jiġu ssettjati mill-gvernijiet nazzjonali fil-Kunsill tal-Unjoni Ewropea; huma mmaniġġjati mill-Kummissjoni, barra mill-qafas tal-baġit ġenerali tal-UE, u mill-Bank Ewropew tal-Investiment (BEI); il-prinċipju tal-annwalità ma japplikax għall-FEŻ: ftehimiet relatati mal-FEŻ normalment jiġu konklużi għal perjodu ta' impenn ta' minn ħames sa seba' snin, u l-pagamenti jistgħu jsiru fuq perjodu li jkun ħafna itwal. L-infiq kopert f'dan ir-rapport jitwassal bl-użu ta' firxa wiesgħa ta' metodi, li huma implimentati f'79 pajjiż. Ir-regoli u l-proċeduri huma spiss kumplessi, inklużi dawk għas-sejħiet għal offerti u l-għoti ta' kuntratti. Il-baġit tat-8 FEŻ (1995-2000) kien ta' EUR 12 840 miljun, dak tad-9 FEŻ (2000-2007) kien ta' EUR 13 800 miljun, u dak tal-10 FEŻ (2008-2013) kien ta' EUR 22 682 miljun. Aħna awditjajna: il-kontijiet annwali tat-8, tad-9, tal-10 u tal-11-il FEŻ, li jinkludu l-karta tal-bilanċ, ir-rapport tal-prestazzjoni finanzjarja, ir-rapport tal-flussi tal-flus, ir-rapport tal-bidliet fl-assi netti, u r-rapport dwar l-implimentazzjoni finanzjarja għas-sena finanzjarja li ntemmet fil-31 ta' Diċembru 2016, li ġie approvat mill-Kummissjoni fit-23 ta' Ġunju 2017, u Fl-opinjoni tagħna, il-kontijiet annwali tat-8, tad-9, tal-10 u tal-11-il FEŻ għas-sena li ntemmet fil-31 ta' Diċembru 2016 jippreżentaw b'mod ġust, fl-aspetti materjali kollha, il-pożizzjoni finanzjarja fil-31 ta' Diċembru 2016, ir-riżultati tal-operazzjonijiet tagħhom, il-flussi tal-flus tagħhom u il-bidliet fl-assi netti għas-sena li ntemmet dakinhar, skont ir-Regolament Finanzjarju tal-FEŻ u r-regoli kontabilistiċi bbażati fuq standards tal-kontabbiltà għas-settur pubbliku li huma aċċettati internazzjonalment. Fl-opinjoni tagħna, id-dħul li fuqu huma bbażati l-kontijiet għas-sena li ntemmet fil-31 ta' Diċembru 2016 huwa legali u regolari fl-aspetti materjali kollha. Kwistjonijiet ewlenin tal-awditjar huma dawk il-kwistjonijiet li, fil-ġudizzju professjonali tagħna, kellhom l-akbar sinifikat fl-awditu li wettaqna tar-rapporti finanzjarji tal-perjodu attwali. Dawn il-kwistjonijiet ġew indirizzati fil-kuntest tal-awditu li wettaqna tar-rapporti finanzjarji fl-intier tagħhom, kif ukoll aħna u nifformulaw l-opinjonijiet tagħna dwarhom, iżda ma nipprovdux opinjoni separata dwar dawn il-kwistjonijiet. Aħna vvalutajna l-imposti dovuti ppreżentati fil-kontijiet (ara n-Nota 2.9) li huma suġġetti għal livell għoli ta' stimar. Fi tmiem is-sena 2016, il-Kummissjoni stmat li l-ispejjeż eliġibbli li ġġarrbu iżda li kienu għadhom ma ġewx irrappurtati mill-benefiċjarji kienu jammontaw għal EUR 3 903 miljun (fi tmiem is-sena 2015: EUR 3 797 miljun). Aħna eżaminajna l-kalkolu ta' dawn l-istimi tad-dovuti, u analizzajna kampjun ta' 30 kuntratt individwali biex nindirizzaw ir-riskju li d-dovuti ma ġewx iddikjarati b'mod korrett. Ix-xogħol li twettaq wassalna għall-konklużjoni li l-imposti dovuti rrikonoxxuti fil-kontijiet finali kienu xierqa ladarba l-Kummissjoni kienet għamlet il-korrezzjonijiet neċessarji kollha li aħna identifikajna. Skont l-Artikoli 310 sa 325 tat-TFUE u r-Regolament Finanzjarju tal-11-il FEŻ, il-maniġment huwa responsabbli mit-tħejjija u l-preżentazzjoni tal-kontijiet annwali tal-FEŻ abbażi ta' standards tal-kontabbiltà għas-settur pubbliku li huma aċċettati internazzjonalment u mil-legalità u r-regolarità tat-tranżazzjonijiet li fuqhom huma bbażati. Din ir-responsabbiltà tinkludi t-tfassil, l-implimentazzjoni u ż-żamma ta' kontroll intern rilevanti għat-tħejjija u l-preżentazzjoni ta' rapporti finanzjarji li jkunu ħielsa minn kwalunkwe dikjarazzjoni skorretta materjali, sew jekk minħabba frodi u sew jekk minħabba xi żball. Il-Kummissjoni terfa' r-responsabbiltà aħħarija għal-legalità u r-regolarità tat-tranżazzjonijiet li fuqhom huma bbażati l-kontijiet tal-FEŻ. Fit-tħejjija tal-kontijiet tal-FEŻ, il-Kummissjoni hija responsabbli milli tivvaluta l-kapaċità tal-FEŻ li jkomplu bħala negozju avvjat, filwaqt li tiddivulga, kif applikabbli, kwistjonijiet relatati ma' negozju avvjat u tuża l-bażi kontabilistika ta' negozju avvjat dment li l-maniġment ma jkollux l-intenzjoni li jillikwida l-entità jew li jwaqqaf l-operazzjonijiet, jew ma jkollu l-ebda alternattiva realistika ħlief li jagħmel dan. Il-Kummissjoni hija responsabbli mis-sorveljanza tal-proċess ta' rappurtar finanzjarju tal-FEŻ. L-objettivi tagħna huma li niksbu aċċertament raġonevoli dwar jekk il-kontijiet tal-FEŻ jkunux ħielsa minn kwalunkwe dikjarazzjoni skorretta materjali u dwar jekk it-tranżazzjonijiet li fuqhom huma bbażati jkunux legali u regolari u li nipprovdu, fuq il-bażi tal-awditu tagħna, lill-Parlament Ewropew u lill-Kunsill b'dikjarazzjoni ta' assigurazzjoni dwar l-affidabbiltà tal-kontijiet u dwar il-legalità u r-regolarità tat-tranżazzjonijiet li fuqhom huma bbażati. Aċċertament raġonevoli huwa aċċertament ta' livell għoli, iżda mhuwiex garanzija li awditu dejjem se jaqbad dikjarazzjoni skorretta materjali jew nuqqas ta' konformità meta dawn ikunu jeżistu. Dawn jistgħu jirriżultaw minn frodi jew minn xi żball u jitqiesu materjali jekk, individwalment jew flimkien, jistgħu jkunu mistennija, b'mod raġonevoli, li jinfluwenzaw id-deċiżjonijiet ekonomiċi li l-utenti jieħdu fuq il-bażi ta' dawn il-kontijiet tal-FEŻ. Bħala parti minn awditu skont l-ISAs u l-ISSAIs, aħna neżerċitaw ġudizzju professjonali u nmantnu x-xettiċiżmu professjonali tul l-awditu. Minbarra dan, aħna: Nidentifikaw u nivvalutaw ir-riskji ta' dikjarazzjoni skorretta materjali tal-kontijiet tal-FEŻ u ta' nuqqas ta' konformità materjali mit-tranżazzjonijiet ta' bażi mar-rekwiżiti tal-qafas legali tal-FEŻ, sew jekk minħabba frodi u sew jekk minħabba xi żball, infasslu u nwettqu proċeduri tal-awditjar li jkunu jagħtu rispons għal dawk ir-riskji, u niksbu evidenza għall-awditjar li tkun suffiċjenti u xierqa biex tipprovdi bażi għall-opinjoni tagħna. Ir-riskju li dikjarazzjoni skorretta materjali jew nuqqas ta' konformità riżultat ta' frodi ma jinqabdux huwa ogħla milli jekk ikunu b'riżultat ta' xi żball, billi l-frodi tista' tinvolvi kollużjoni, falsifikazzjoni, ommissjonijiet intenzjonali, rappreżentazzjonijiet skorretti, jew ordnijiet superjuri fuq kontrolli interni. Niksbu fehim tal-kontroll intern relevanti għall-awditu sabiex jitfasslu proċeduri tal-awditjar li jkunu xierqa fiċ-ċirkustanzi, iżda mhux bl-iskop li tingħata opinjoni dwar l-effettività tal-kontroll intern. Nevalwaw l-adegwatezza tal-politiki kontabilistiċi użati u r-raġonevolezza tal-istimi kontabilistiċi u d-divulgazzjonijiet relatati li jsiru mill-maniġment. Nilħqu konklużjonijiet dwar l-adegwatezza tal-użu li jsir mill-maniġment tal-bażi kontabilistika ta' negozju avvjat u, abbażi tal-evidenza għall-awditjar miksuba, jekk teżistix inċertezza materjali relatata ma' avvenimenti jew kundizzjonijiet li jistgħu jitfgħu dubju sinifikanti fuq il-kapaċità tal-FEŻ biex ikomplu bħala negozju avvjat. Jekk nikkonkludu li tkun teżisti inċertezza materjali, aħna meħtieġa li, fir-rapport tal-awditur tagħna, niġbdu l-attenzjoni għad-divulgazzjonijiet relatati fil-kontijiet konsolidati jew, jekk dawn id-divulgazzjonijiet ma jkunux adegwati, li nimmodifikaw l-opinjoni tagħna. Il-konklużjonijiet tagħna huma bbażati fuq l-evidenza għall-awditjar li tkun inkisbet sad-data tar-rapport tal-awditur tagħna. Madankollu, minħabba avvenimenti jew kundizzjonijiet fil-ġejjieni, entità tista' ma tibqax tkompli għaddejja bħala negozju avvjat. Nevalwaw il-preżentazzjoni, l-istruttura u l-kontenut tal-kontijiet annwali, li jinkludu d-divulgazzjonijiet, u jekk il-kontijiet annwali jkunux jirrappreżentaw it-tranżazzjonijiet u l-avvenimenti ta' bażi b'mod li tintlaħaq preżentazzjoni ġusta. Aħna nikkomunikaw ma' dawk inkarigati mill-maniġment dwar, fost affarijiet oħra, l-ambitu u l-għażla taż-żmien ippjanati tal-awditu u dwar sejbiet tal-awditjar li jkunu sinifikanti, inkluża kull defiċjenza sinifikanti li nidentifikaw fil-kontroll intern matul l-awditu tagħna. Għad-dħul, aħna neżaminaw il-kontribuzzjonijiet kollha mill-Istati Membri u kampjun ta' tipi oħra ta' tranżazzjonijiet tad-dħul. Mill-kwistjonijiet li jkunu ġew ikkomunikati mal-Kummissjoni, aħna niddeterminaw dawk il-kwistjonijiet li kellhom l-akbar sinifikat fl-awditu tal-kontijiet tal-FEŻ tal-perjodu attwali u li għalhekk huma l-kwistjonjiet ewlenin tal-awditjar. Aħna niddeskrivu dawn il-kwistjonijiet fir-rapport tal-awditur tagħna, dment li l-ebda liġi jew regolament ma jkun jipprekludi d-divulgazzjoni pubblika dwar il-kwistjoni jew meta, f'każijiet estremament rari, aħna niddeterminaw li kwistjoni ma għandhiex tiġi kkomunikata fir-rapport tagħna minħabba li l-konsegwenzi avversi ta' dan jistgħu jkunu mistennija, b'mod raġonevoli, li jkunu akbar mill-benefiċċji ta' din il-komunikazzjoni għall-interess pubbliku. L-Anness 1.1 għall-Kapitolu 1 tar-Rapport Annwali 2016 tal-Qorti dwar l-implimentazzjoni tal-baġit jippreżenta l-approċċ u l-metodi tal-awditjar tagħna. Jenħtieġ li jiġu nnutati l-punti speċifiċi li ġejjin inkonnessjoni mal-awditu ta' din is-sena relatat mal-FEŻ. Għall-awditjar tar-regolarità tat-tranżazzjonijiet, aħna: eżaminajna l-kontribuzzjonijiet kollha li saru mill-Istati Membri u kampjun ta' tipi oħra ta' tranżazzjonijiet tad-dħul; analizzajna s-sistemi rilevanti fejn kienu nqabdu żbalji fit-tranżazzjonijiet, biex nidentifikaw id-dgħufijiet involuti; wettaqna segwitu tar-rakkomandazzjonijiet preċedenti tagħna. Kif indikat fil-paragrafu 4, id-DĠ DEVCO jimplimenta l-biċċa l-kbira mill-istrumenti ta' assistenza esterna ffinanzjati kemm mill-baġit ġenerali kif ukoll mill-FEŻ. L-osservazzjonijiet tagħna dwar is-sistemi, l-affidabbiltà tar-RAA u d-dikjarazzjoni tad-Direttur Ġenerali għall-2016 huma relatati mal-qasam ta' responsabbiltà intier tad-DĠ DEVCO. It-tranżazzjonijiet tad-dħul ma kienx fihom livell materjali ta' żball. Aħna eżaminajna l-ikklerjar mill-Kummissjoni ta' EUR 3 489 416 li ntnefqu taħt kuntratt ta' għotja biex jingħata appoġġ għall-iżvilupp tal-kapaċitajiet kummerċjali fil-pajjiżi AKP, li ġie implimentat minn organizzazzjoni internazzjonali. Mill-10 elementi ta' nfiq li kkampjunajna, instab li 6 kien fihom żbalji, inklużi 5 fejn tħallsu tariffi u allowances lil konsulenti kummerċjali fuq il-bażi ta' kuntratti ta' servizzi. Dawn il-kuntratti (b'valur totali ta' EUR 570 500 ) ma ngħatawx wara proċedura tal-għażla kompetittiva, kif meħtieġ mill-ftehim ta' għotja. Minflok, il-kuntratti ngħataw direttament lil konsulenti li kienu ħadmu qabel fuq proġett preċedenti. L-appoġġ baġitarju huwa kontribuzzjoni għall-baġit ġenerali tal-Istat jew għall-baġit li l-Istat jalloka għal politika speċifika jew objettiv speċifiku. Aħna eżaminajna jekk il-Kummissjoni kinitx irrispettat il-kundizzjonijiet li jirregolaw il-pagamenti relatati ma' appoġġ baġitarju li jingħata lil pajjiżi sħab, kif ukoll jekk kinitx ivverifikat li l-kundizzjonijiet ġenerali ta' eliġibbiltà (bħal progress sodisfaċenti fil-ġestjoni tal-finanzi pubbliċi) kienu ġew irrispettati. Is-sena li għaddiet aħna rrappurtajna dwar il-progress sodisfaċenti li sar fir-rigward tal-pjanijiet ta' azzjoni għall-2013 u l-2014; 19-il azzjoni kienu ġew implimentati bis-sħiħ, filwaqt li l-4 li kien fadal ġew trasferiti għall-pjan ta' azzjoni għall-2015. Erba' miżuri mmirati ġodda ġew miżjuda mal-pjan ta' azzjoni għall-2016, u l-progress tagħhom se jiġi vvalutat fir-rapport annwali tagħna li jmiss. L-istudju eżamina kampjun rappreżentattiv ta' tranżazzjonijiet li saru taħt kuntratti li ngħalqu bejn Settembru 2015 u Awwissu 2016. Aħna analizzajna l-istudju tal-2016 dwar ir-RER u sibna li dan kien twettaq f'konformità mal-metodoloġija applikabbli għar-RER. Id-dgħufijiet kollha li ġew irrappurtati fir-Rapport 2013 tagħna kienu ġew indirizzati, bl-eċċezzjoni tal-metodu ta' evalwazzjoni speċifiku għar-RER, li kien għadu jħalli marġni wiesa' wisq għall-ġudizzju fl-istimar tar-rati ta' żball individwali. Għas-snin 2012-2014, id-Direttur Ġenerali ħareġ riżerva ġenerali dwar il-legalità u r-regolarità tat-tranżazzjonijiet għall-operazzjonijiet kollha tad-DĠ DEVCO. Għall-ewwel darba fl-2015, id-Direttur Ġenerali għamel dikjarazzjoni ta' assigurazzjoni differenzjata skont ir-riskju u ħareġ riżerva mmirata lejn żewġ oqsma ta' nfiq li ġew identifikati bħala oqsma b'riskju għoli: (i) għotjiet taħt ġestjoni diretta u (ii) ġestjoni indiretta permezz ta' organizzazzjonijiet internazzjonali. L-evidenza kumplessiva għall-awditjar tindika li l-kontijiet tal-FEŻ għas-sena finanzjarja li ntemmet fil-31 ta' Diċembru 2016 jippreżentaw b'mod ġust, fl-aspetti materjali kollha, il-pożizzjoni finanzjarja tagħhom, ir-riżultati tal-operazzjonijiet tagħhom, il-flussi tal-flus tagħhom u l-bidliet fl-assi netti għas-sena li ntemmet dakinhar, skont id-dispożizzjonijiet tar-Regolament Finanzjarju u r-regoli kontabilistiċi adottati mill-uffiċjal tal-kontabbiltà. L-evidenza kumplessiva għall-awditjar tindika li, għas-sena finanzjarja li ntemmet fil-31 ta' Diċembru 2016: id-dħul tal-FEŻ ma kienx milqut minn livell materjali ta' żball; Ibbażat fuq din l-analiżi u s-sejbiet u l-konklużjonijiet għall-2016, aħna nirrakkommandaw li d-DĠ DEVCO: